Salo na leđima i kako skinuti salo sa leđa | IPS\nNaslovna / Estetski magazin / Salo na leđima i kako skinuti salo sa leđa\nSalo na leđima i kako skinuti salo sa leđa\nDatum modifikacije: 11.06.2021.\nSalo na leđima spada u one vrste naslaga koje dolaze na videlo tek kada se čovek već dosta kilograma ugoji. Žene ga najčešće primete kada nakon zakopčavanja grudnjaka osete da se on usekao, postao tesan, a koža prelazi preko njegovih ivica.\nMuškarci shvate da imaju višak na leđima kada pokreti ruku u košulji postanu ograničeni. Krivica se u početku svali na skupljanje materijala, ali se vrlo brzo istina prizna. Da li se podjednako formira salo na leđima kod muškaraca i žena, u kojim se zonama leđa mogu stvoriti naslage, kako ih skinuti, koje vežbe raditi?\nOdgovore na ova i još neka pitanja pročitajte u nastavku.\nUzrok stvaranja sala na leđima\nNe postoji uzrok karakterističan samo za stvaranje masnih naslaga na leđima. Sve ono što doprinosi nagomilavanju sala u svim zonama – stomak, bokovi, noge ili ruke, važi i za leđa. Opširno smo pisali o tome kako nastaju masne naslage, ali u kratkim crtama se može reći – previše hrane i neaktivnost su glavni krivci koji sve te kalorije “zalepe” za naše telo.\nKako izgleda taloženje sala na leđima?\nPrincip je vrlo jednostavan – višak hrane se deponuje kao salo na određenim mestima na leđima. Kako vreme prolazi, ako se unete kalorije i dalje gomilaju a ne troše, mišići ne rade dovoljno, polako se sa godinama i smanjuju pa ne sagorevaju energiju i naslage postaju sve izraženije. Dejstvom sile gravitacije sve te naslage počinju da vise i salo bukvalno izgleda kao slapovi niz vaša leđa. Ni malo lepo, zar ne?\nPrikaz sala na leđima\nKo je skloniji stvaranju sala na leđima?\nDeponovanje masnih naslaga je uvek povezano i sa tipom građe koji smo nasledili. Svi koji imaju mušku, “jabuka” građu su već genetski predodređeni za taloženje sala u gornjim delovima tela. To znači da su muškarci svakako tokom celog života skloniji stvaranju sala na leđima.\nKod žena je malo drugačija situacija, osim ako ste pripadnica lepšeg pola koja je nasledila muški tip građe.\nŽene tek ulaskom u menopauzu, sa promenom hormonskog balansa menjaju i način čuvanja masnih naslaga. Tada kreće usmeravanje masnih ćelija u stomak i gornje delove tela, što uz usporavanje metabolizma svojstveno tim godinama, utiče na formiranje masnih jastučića na leđima. To nam ukazuje da žene tek u kasnijem periodu svog života mogu imati ovaj problem.\nSalo na leđima i zdravlje\nAko imate salo na bilo kom delu tela, u zavisnosti od količine masnih naslaga, vaše telo manje ili više trpi. Opterećeni ste uglavnom svojim izgledom ili težinom, ali glavni problem leži u narušavanju zdravlja.\nTipovi gojaznosti i uticaj na zdravlje su bitna uopštena objašnjenja o zdravstvenom aspektu masnih naslaga, ali ono što je specifično za salo na leđima je sledeće:\nMišići leđa su mnogo manje aktivni nego mišići prednje strane trupa\nNjihova neaktivnost doprinosi stvaranju sala\nSlabost leđnih mišića narušava našu posturu\nDovodi do nemogućnosti držanja kičmenog stuba u pravom položaju\nDo bolova u leđima\nKrivljenja kičme i\nOvo su samo neki od zdravstvenih problema. Vaša leđa svakako slabi mišići ne mogu pravilno da drže, ako na to dodate još i masne naslage u toj regiji, dobićete velik problem sa koštano-mišićnim sistemom, koji je osnova naše funkcionalnosti.\nZone na leđima koje mogu biti zahvaćene salom\nPostoje tri zone na leđima na kojima se talože masne naslage:\nGornja – salo koje prelazi preko kaiša od grudnjaka. Uglavnom je to veliki estetski problem za žene jer otkriva debljinu i salo koje je prisutno. Nekada se pak dešava da samo zbog opuštenih mišića leđa, koža u tom delu bude opuštena i visi preko ivica grudnjaka i izgleda ružno. Svakako u oba slučaja treba obratiti pažnju pri izboru ovog dela donjeg veša, nikada ne uzimati veličinu grudnjaka manju od vašeg obima u tom području. To će vam više ili manje smanjiti “kiflice” koje ispadaju.\nSrednja zona– predeo gde je struk\nDonja zona – salo u donjoj zoni leđa, ispod struka, koje prelazi preko ruba pantalona\nTri zone na leđima koje mogu biti zahvaćene masnim naslagama\nSalo na leđima se retko može javiti kao izolovano samo u ovim regijama. Pošto se pojavi kada se čovek dosta ugoji, znači da ga sigurno ima i na ostalim delovima tela. Svi oblici i zone masnih naslaga predstavljaju problem za skidanje, jer je salo mnogo lakše dobiti nego otkloniti.\nVrlo često ide u kombinaciji sa salom na rukama, što naša estetska hirurgija efikasno otklanja liposukcijom.\nDruga najzastupljenija kombinacija je sa salom na stomaku.\nSalo na leđima i grudima\nOvu kombinaciju smo izdvojili najviše zbog muške populacije koja ima veću neprijatnost ili muku zbog taloženja sala u predelu grudi, a koja ide zajedno sa salom na leđima.\nKod muškaraca – Postoje dva načina nastanka sala na grudima:\nPrvo podrazumeva veće taloženje masti u predelu grudi zbog genetike, jer nismo svi isto građeni i ne “čuvamo” masti u istim regijama. Znači, prvi razlog je gojaznost i prekomeran unos hrane, pogotovo one koja je bogata hormonima (prvenstveno mesa), pa se uz naslage na drugim delovima tela one jave i na grudima. Ovaj oblik uvećanja grudi kod muškaraca se zove pseudoginekomastija.\nDrugi razlog uvećanja grudi kod muškaraca može biti rezultat neravnoteže lučenja hormona testosterona i estrogena, što dovodi do potpuno benignog oticanja tkiva dojke. Povećanje žlezdanog i masnog tkiva grudi kod muškaraca zove se ginekomastija. Osim što izaziva osećaj neprijatnosti, nema posledice po zdravlje.\nJedno istraživanje je pokazalo da 30% muškaraca u nekom periodu svog života je imalo ovaj problem. Najčešće u detinjstvu i pubertetu, ali on prolazi sa stabilizacijom hormonskog statusa.\nU periodu nakon 50. godine života, sa opadanjem testosterona i uz gojaznost ponovo se može javiti. Tada, zbog osećaja nelagodnosti pripadnici muškog pola traže što brže i efikasnije načine da se tih naslaga reše, a vrlo često se opredeljuju za usluge estetske hirurgije – liposukciju ili korekciju muških grudi, a u dogovoru sa hirurgom mogu se i kombinovati.\nKod žena – uvećanje grudi nastaje isključivo zbog gojaznosti, a osećaj neprijatnosti zbog uvećanja masnih naslaga u predelu grudi uglavnom ne postoji, iz razumljivih razloga. Kod ženske populacije ekstremno uvećanje masnoća ove zone dovode do drugih problema:\npovijanje tela prema napred\nnemogućnost nalaženja odgovarajućeg grudnjaka\nKako skinuti salo sa leđa?\nJednostavan način ne postoji, rešenje podrazumeva nekoliko istovremenih napora koji doprinose skidanju masnih naslaga sa svih regija:\nIshrana sa manje kalorija, uglavnom zasnovana na svežem povrću i voću, bez slatkiša, belog brašna i trans masti\nUnos veće količine vode\nPovećana fizička aktivnost\nVežbe za tonus leđnih mišića\nMedicina u službi skidanja masnih naslaga sa leđa\nKada nakon svih napora da skinete salo ishranom i vežbanjem uspeh izostane, grana medicine koja se bavi estetskom i plastičnom hirurgijom nudi razne mogućnosti. Ako smršate i skinete masne naslage sa većeg dela tela, ali sa nekih zona jednostavno ne uspevate, jedini način (osim da se pomirite sa tim) su intervencije:\nKao što rešavanje problema masnih naslaga na bilo kom delu našeg tela zahteva upornost i vreme, tako i skidanje sala sa leđa od nas iziskuje iste te napore i poštovanje preporučenih mera na više nivoa – ishrane, vežbanja, životnih navika i prioriteta.\nPrikaz masnih naslaga na leđima pre i posle hirurške intervencije\nNa veliku sreću, današnja medicina pruža velik izbor lakšeg rešavanja ovog problema. Koja procedura je namenjena vama, ili možda kombinacija procedura, najbolje će znati specijalista estetske i plastične hirurgije. Za sve nedoumice, i najbolje savete, slobodno nas kontaktirajte.


Hakovan Steam nalog\nMyCity » Igre » Izdvojeno: Steam Machines\nPoslao: 08 Mar 2015 06:57\nValve je konačno na GDC-u predstavio fizički dizajn svog kontrolera. On je prošao kroz mnogo izmena i mnogo šema je prikazano igračima.\nTrenutno izgleda ovako :\nSteam konrtoler ima "trackpadove" koji će PC igračima da omoguće da igraju bilo koji tip igre potpuno precizno, kao da koriste miša.\nTu su i druge mogućnosti i tehnologije a više tj. sve informacije možete pronaći na linku iznad.\nSteam kontroler ima izlistanu cenu od 49,99 dolara i biće dostupan ovog novembra.\nSteam link je uređaj koji će igračima da omogući prenos svojih igara "u dnevni boravak".\nJednostavnim konvektovanjem na TV, uređaj omogućuje strimovanje igara iz Steam biblioteke.\nUređaj koristi snagu računara a odziv je "realtime" između njega i računara.\nSteam link takođe stiže ovog novembra po ceni od 49,99 dolara.\nSteam mašine će pokretati SteamOS i one dolaze sa Steam kontrolerom.\nNjihov zadatak je takođe da dovedu igranje u dnevni boravak a postoji ogromna raznovrsnost u njihovim jačinama zbog toga što ih prave razni proizvođači.\nSvaki igrač će moći da kupi mašinu koja odgovara njegovom džepu.\nNa GDC-u je otkriveno 15 mašina čije cene variraju od 480 do 5,000 dolara.\nViše o cenama, specifikacijama i slično : http://store.steampowered.com/sale/steam_machines\nSteam VR je VR uređaj koji će korisnicima doneti VR iskustvo u 360 stepeni. Predstavljen je na GDC-u takođe a bar kako sam ja zaključio, mnogi kritičari ga hvale i govore kako je možda najbolji VR uređaj na sceni trenutno.\n// Nisam pregledao klipove skroz\nPoslao: 04 Jun 2015 20:11\nSteam kontroler stiže.\nCena je 50 dolara.


Razvijanje otpornosti na stres je mnogo važnije od smanjenja stresa - AM Balance\n‘Između stimulusa i odgovora postoji prostor. U tom prostoru je naša moć da odaberemo odgovor. U našem odgovoru leže naš rast i sloboda. Poslednja od ljudskih sloboda je izbor stava u bilo kojim okolnostima.’ Viktor Frankl\nTo znači da kada se desi nešto ili se nađete u nekoj izazovnoj situaciji, UVEK imate moć da izaberete kako ćete da odgovorite.\nČesto ‘zatrpate’ sebe unutrašnjim porukama da loše upravljate situacijom i usmereni ste da rešavate problem spolja – u okruženju kako biste se osećali bolje. Veoma je važan i vaš odgovor na ono što se dešava unutar vas.\nNajvažniji faktori koji određuju vašu otpornost, povratak u stanje balansa i mogućnost da krenete napred su vaša sposobnost percepcije i vaš odgovor.\nKljuč za prevazilaženje izazovne situacije je način na koji menjate svoju percepciju (svoj stav) i svoj odgovor (ponašanje). To znači da možete da promenite svoj stav od stava žrtve (jadan ja) u stav osnaženog i aktivnog Ja.\nMožete da promenite unutrašnje (samokritičke) poruke koje ste sebi govorili u prošlosti u ohrabrujuće i osnažujuće stavove. Da vidite sebe kao osobu koja može da bude rezilijentna i koja može da nauči kako da prevaziđe izazove.\nTo je promena fiksnog mentalnog stava u mentalni stav rasta.\nKako se menja mentalni stav?\nMenja se zahvaljujući NEUROPLASTIČNOSTI.\nVaš mozak poseduje fleksibilnost da stvara nove obrasce odgovora na životne događaje. On može da poveže neurone u potpuno NOVE puteve i formira nove navike i ponašanja. To praktično znači da sve veštine koje su vam potrebne za rezilijentnost mogu da se nauče i uvežbaju.\nMozak se oblikuje prema vašem iskustvu i prema onim mislima i ponašanjima koja ponavljate. Vi imate mogućnost da birate koja iskustva ćete da iskoristite da biste (re)modelovali svoj mozak.\nKako možete to da uradite?\n1.Mozak najbolje uči iz iskustva, bilo kog, bez obzira da li je pozitivno ili negativno. Neuronauka je dokazala da mozak najbolje uči kroz vežbanje malo i često: mala iskustva ponavljana mnogo puta.\n2.Rezilijentnost razvijate svaki put kada uspešno prevaziđete nešto novo ili nepoznato, kada rešite neke teškoće, neki izazov ili krizu. Da biste to uradili, mozgu je potrebna percepcija (neurocepcija) sigurnosti i bezbednosti. Mozak je u opuštenom stanju sposoban da uči i stvara nove nervne puteve, za razliku od mozga koji je u stanju napetosti, kada je usko fokusiran i u stanju preživljavanja.\n3.Sve emocije, bez obzira da li su negativne ili pozitivne, šalju snažan signal mozgu da obrati pažnju zato što se dešava nešto važno. Pozitivne emocije, kao što su zahvalnost, zadivljenost i ushićenost deluju na mozak da postane otvoreniji i optimističan. One menjaju vaše raspoloženje, ali i omogućavaju vašem mozgu da bolje funkcioniše.\n4.Ako vas drugi ljudi zaista vide, razumeju, cene i prihvataju onakvim kakvi ste, to će vas ohrabriti da i vi sebe razumete, prihvatate i cenite onakvim kakvi ste. To vam omogućava da stvorite osnovu unutrašnje sigurnosti i otpornosti koja je potrebna da se krećete kroz život hrabro, smireno i samopouzdano.\n5.Mozak često obrađuje iskustva bez učešća svesnog uma. Dešava se da traumatična iskustva ostaju zapisana u nervnim putevima kao somatska (telesna) memorija. Isti nesvesni proces se odigrava i sa pozitivnim iskustvima.\nKada želite da instalirate NOVE obrasce percepcije ili ponašanja potrebno je da bude uključena SVESNA PAŽNJA. Ona ne uključuje samo mišljenje, već je više svesnost o tome šta osećate tokom tog iskustva i svojih odgovora na njega. Na taj način možete da promenite bilo koje obrasce uverenja i stavova ili ponašanja koji blokiraju vašu rezilijentnost.\nJedan od načina je praksa mindfulness-a.\nTags: otpornost na stres


NUNS :: Vesti :: Tražim 40 godina, bez pomilovanja / print=true\nNaslovna | Info | Vesti | Tražim 40 godina, bez pomilovanja\nAutor: B. Vučković Izvor: Blic\nSUBOTICA - Mirjana i Igor Jurić, roditelji ubijene devojčice Tijane, razmišljaju da angažuju advokata koji bi pomogao tužiocu da monstrum Dragan Đurić dobije maksimalnu kaznu zatvora. Samo 40 godina i bez pomilovanja. Svaka druga kazna za nas je neprihvatljiva. Ne želim ni da pomislim da može biti drugačije kaže Igor Jurić za “Blic”.\nOn dodaje da su ih pojedini mediji toliko uznemirili iznošenjem detalja smrti njihove ćerke da su užasnuti. Pojedini mediji su objavili stravične detalje. Užasnuti smo, ne shvatamo koga to može da interesuje i da li uopšte neko ko je roditelj može da pročita tako nešto. Da li baš mora da se zna svaki detalj pita Igor Jurić, i dodaje da je u velikoj nedoumici šta da radi i čak razmišlja o tužbama protiv tri medijske kuće. Ljudi iz tih medija su i na televiziji hladnokrvno iznosili detalje.\nTo prelazi granice moralnih normi, nema smisla. Dobio sam obećanje da se to neće ponoviti, ali društvo mora da obrati pažnju ko i kako piše, ko je novinar. Ne sme se dozvoliti da se dete blati, da pati čak i posle smrti skrhan je Tijanin otac. Poslednje kontakte s policijom Jurići su imali u noći kada im je saopšteno da Tijane više nema. Potom su posle sahrane i zajedno analizirali detalje od 26. jula, kada je nestala u Bajmoku kod terena na Rati, do trenutka kada je njeno telo pronađeno na putu između Svetozara Miletića i Čonoplje.\nSvakodnevno se Igor Jurić čuje s pojedinim policajcima, to su prijateljski razgovori jer ih je zbližila strašna nevolja. Zvanične informacije o dokazima i svemu što se dogodilo još nije dobio, očekuje ih ovih dana. Rekli su mi da će me o svemu obavestiti kada budu imali konkretnih saznanja kaže Jurić. Jurić napominje da želi da na mestu gde je nađena Tijanina patika, gde je oteta, napravi kapelicu ili neko drugo obeležje koje će čuvati uspomenu na njegovu devojčicu prelepog glasa, anđeoskog lica i osmeha za kojim plače cela Srbija.\nČim mi vreme dozvoli, pokušaću da osnujem fondaciju za nestalu decu. Razgovaram s ljudima i o „Tijaninom zakonu“ po kome se ne bi, kada se prijavi nestanak deteta, čekali zakonski rokovi od 48 sati, već bi se odmah reagovalo i potraga bi bila onakva kakva treba da bude. Čak i ako dete samovoljno ode, nema veze, samo neka ga nađu što pre. Posle svega što se dogodilo želim da se promeni svest našeg društva. Neka iz ove strašne tragedije barem nešto dobro ispadne kaže Jurić.\nTUŽBA AKO NASTAVE TURNIR\nČuo sam da će sportski turnir u Bajmoku, koji je zbog Tijaninog nestanka prekinut, biti nastavljen. U slučaju da tako bude tužiću Mesnu zajednicu Bajmok i organizatore jer obezbeđenje nije bilo adekvatno i točio se alkohol. Uradiću to i ove i sledeće godine i sve dok ne budu turnir organizovali kako treba, da svako dete u okolini bude bezbedno kaže Igor Jurić.\nSud časti NUNS-a odbacio predstavku protiv Ratka Femića\nSud časti NUNS-a izrekao javne kritike Nataliji Dević i listu Danas


Products Archive - GALEB\nTermalni štampač GALEB RP-80\nPouzdani termalni i fiskalni printer. Pogodan za konektovanje na različite POS i PC sisteme. Nizak nivo buke, visoka brzina štampanja slika i karaktera.\nFP550-Plus je namenjen za rad u kombinaciji sa PC računarom. Pogodan za implementaciju u različitim prodajnim objektima, od apoteka, butika i restorana do hipermarketa.\nTermalni Papir – Dostava na adresu!\nBesplatna dostava na kućnu adresu u roku od 24 sata.\nDrajver za komunikaciju između maloprodajne aplikacije i Galebovih fiskalnih uređaja iz GP serije (fiskalne kase Galeb GP-100, Galeb GP-350, i fiskalni štampač Galeb GP-550).\nProgram za maloprodaju: CashBox Retail\nCashBox Retail program za maloprodaju namenjen je za rad u kombinaciji sa fiskalnim printerom GP-550.\nGP komander je program koji je omogućava krajnje jednostavno upravljanje fiskalnom kasom GALEB GP-100.\nERK komander je program koji je omogućava jednostavno upravljanje sa fiskalnim kasama Galeb GP-100, GP-350, DP-50D, MP-55LD i DP-500.\nFi550 (DOS) – Besplatan\nFi-550 DOS je fiskalni protokol / software namenjen Galeb fiskalnom štampaču FP-550.\nFi550 (Win) – Besplatan\nFi-550 je fiskalni protokol / software namenjen Galeb fiskalnom štampaču FP-550.\nProgram je namenjen dijagnostikovanju fiskalnog printera FP-550\nServisni program za fiskalne kase\nŽica – Konstruktivni Čelici\nNebakarisana žica za MIG/MAG zavarivanje u zaštiti CO2 ili mešavine CO2/Ar nelegiranih konstruktivnih čelika, brodskog i kotlovskog lima, čelika za cevi. Jedinstvena tehnologija izrade obloge omogućava izuzetno stabilan rad sa visokim strujama zavarivanja, kvalitetno dodavanje žice bez zastoja sa smanjenom silom dodavanja, smanjenim habanjem potrošnih delova i znatno smanjenim rasprskavanjem.\nElektrode – Navarivanje\nBazična AC/DC elektroda, za navarivanje sloja tvrdoće 52-59 HRC. Navareni sloj martenzitne strukture obezbedjuje dobru otpornost na koroziju i visoku otpornost na abraziju i habanje već u prvom sloju.\nElektrode – Visokolegirani Čelici\nKiselo-rutilna, univerzalna AC/DC elektroda sa vrlo niskim procentom ugljenika, 19.9 klasifikacije, za zavarivanje visokolegiranih CrNi čelika. Veoma lako uspostavlja električni luk i daje izuzetan kvalitet zavarenog spoja.\nElektrode – Konstruktivni Čelici\nKlasična, rutilna elektroda sa širokim poljem primene, relativno neosetljiva na rđu i ostale nečistoće. Lako uspostavlja i ima vrlo stabilan električni luk, što je čini idealnom za kratke spojeve i privarivanja.\nOprema, pribor i alati\nIndustrijski vazdušni filteri, Rezervoari za komprimovani vazduh zapremine od 100 l do 5000 l…\nVazduh koji proizvоdi kompresor, sadrži vlagu koja, kada uđe u unutrašnjost komprimovanog sistema, može da prouzrokuje nepravilnosti u radu i štetu na komponentama (cevi, ventili, pneumatski alati…). Pored toga, vazduh sadrži i nečistoće (čestice ulja, prašinu,…) koje se neizbežno stvaraju kompresorskim procesom.\nProjekti montaže realizovani od strane FIAC-a su sinonimi pouzdanosti, uštede i efikasnosti.\nESAB Warriortech 9-13\nZaštitna maska/šlem za zavarivanje sa automatskim zatamnjenjem DIN 9-13\nAgregat za Rasvetu LT 6000 Y\nAgregat za Rasvetu MG 550 S-P\nAgregat za Rasvetu MG 275 S-P\nAgregat za Rasvetu MG 200 S-P


Forex dati python, E forex codice promozionale\nTakoer ALP je fizioloki povien kod djece i trudnica i treem trimestru trudnoe. Sajt: fo alkalna fosfataza - enzim kojeg proizvode kosti, jetra i bubrezi.\nmirelam lan broj: 106100 Poruke: 19 194.106.171.* Imam jedno pitanje, vidim da ovde pise da je minimalna vrednost wbc-.4 - sto onda pojedini doktori(licno sam se uverila)smatraju.0 wbc mozda ukazuje na pocetak leukopenije ako je minimalna vrednost.4?Malo sam zbunjena. Universo, De Agostini, Novara, Vol. U sredini ciklusa naglo se poveava izluivanje LH, to dovodi do ovulacije i pretvaranje jednog folikula u uto tijelo koje izluuje estrogene i progesteron: Ako se jajace ne ugnijezdi, uto tijelo propada, koncentracije hormona se snizuju, endometrij se razgradi i oljuti i poinje menstruacija. Normalne vrednosti krvi, to su vrednosti koje pokazuju statistiki nivo pojedinih parametara krvi kod veeg dela zdrave, odrasle populacije.\nKrv se uzima iz vene na ruci, a oni koji sami mere nivo glukoze iz jagodice prsta. Sedimentacija Ukazuje na mogue postojanje organskog oboljenja. Scienza e civiltà nell'Islam, Milano, Feltrinelli, 1977) Diffusissima l'organizzazione di letture free bitcoin come si guadagnano pubbliche, alle quali partecipavano numerose persone, non necessariamente poco o punto alfabetizzate. Risalgono le collezioni di tavolette scoperte a Nippur (ca.000 Mari (pi.000 tavolette attua, (oltre.000 e Ugarit. Eritrociti bledi - normalno: negativni Pozitivni su najee znak skoro preleane infekcije ili hronine bolesti bubrega. Uzimanje pojedinih lekova takoe moe da dovede do smanjenja broja belih krvnih zrnaca i zato se kod takvih pacijenata moraju sprovoditi redovne laboratorijske analize. La biblioteconomia considera parte del "sistema biblioteca" anche i servizi di informazione al pubblico (tipicamente la ricerca bibliografica e l'istruzione all'uso delle raccolte e dei servizi) e, in quanto funzionali alla conservazione e fruizione del patrimonio documentale, anche le attività di gestione della biblioteca purché. Snien je kod akutne i hronine insuficijencije jetre, akcidenata u trudnoi, embolije, metastaza raka prostate i drugih organa, leukemije.


OSUĐENIK ZARAŽEN KORONOM Virus ušao u Kazneno-popravni zavod u Sremskoj Mitrovici - OnlineVesti\nby admin July 14, 2020, 4:02 pm 1.6k Views\nInficirani osuđenik je odmah izolovan od drugih lica, dobro se oseća, nema simptome i nalazi se pod pojačanim medicinskim nadzorom. Smešten je u delu zavoda koji je namenjen za izolaciju osuđenika, što je jedna od mera koja je na snazi u svim zavodima od 11. marta, prenosi Mitrovica info.\nPaviljoni u ovom zavodu fizički su odvojeni jedni od drugih, a osuđenici odvojeno odlaze u šetnju, trpezariju i ostale sportske aktivnosti.\nKako kažu u Upravi za izvršenje krivičnih sankcija, mere prevencije preduzete su od 11. marta i one su i dalje na snazi.\n– Kao dodatnu meru prevencije, Uprava za izvršenje krivičnih sankcija je u junu svim zavodima u Srbiji obezbedila 10.000 brzih testova za detekciju antitela virusa korona i to za lica lišena slobode – kažu u Upravi dodajući da su posete licima lišenim slobode u kazneno-popravnim ustanovama u Srbiji ponovo dozvoljene od 12. maja uz striktnu primenu zaštitnih mera.\nPosete se odvijaju uz obavezno prethodno merenje temperature licima koja dolaze u posetu pre ulaska u ustanovu, prolazak kroz dezo barijere, dezinfekciju ruku i obavezno korišćenje zaštitnih maski i rukavica, a za lica lišena slobode (pritvorenici i osuđenici) osim ove vrste zaštite obezbeđeni su im i viziri.\n– Sva novoprimljena lica u zavodima i dalje će biti izdvojena u manjim sobama u periodu od dve nedelje kada će biti pod pojačanim zdravstvenim nadzorom, što je jedna od mera koja je takođe na snazi od 11. marta. Osuđenicima je dok traju sve ove mere produžen boravak na svežem vazduhu, i to duže od 2 sata koliko je zakonom propisano. Omogućavamo im češće telefonske kontakte sa članovima porodice kako bi kroz razgovore sa njima umanjili brigu koju imaju njihovi bližnji.\n– Licima se ovih dana savetuje da što više čitaju knjige, pišu pisma porodicama, gledaju filmove, slušaju muziku a sve sa ciljem da se usmere na ličnu snagu kako bi se umanjio osećaj brige i anksioznosti. Tu je naravno i obavezno podsećanje da sami lično pojačaju mere higijene – ističu iz Uprave za izvršenje krivičnih sankcija.\nDok se ceo svet muči sa koronom, one virus DRŽE POD KONTROLOM\n“KORONOM SAM ZARAZIO CELU PORODICU” Glumac Nebojša Dugalić preležao opasan virus, a ostali članovi se još UVEK LEČE\nPrva dama Brazila POZITIVNA na korona virus, zaražen i jedan ministar


17.11.2018. 18:50 > 20:33\nKošarkaši Crvene zvezde pobedili su Mornar rezultatom 104:71 u 8. kolu ABA lige i zadržali stoprocentni učinak u regionalnoj ligi. Crveno-beli su odigrali dobar meč i oporavili se od poraza u "Pioniru" u Evrokupu od Monaka.\nTrener crveno-belih Milan Tomić pred meč Crvena zvezda - Mornar\nIstina, izabranici Milana Tomića su sporije ušli u meč, ali su serijom 9:0 u završnici prve četvrtine došli do "plus 7" (23:16) i tu prednost su bez mnogo problema uvećavali za novu pobedu na Jadranu. Crveno-beli su dominirali u skoku, asistencijama, a svi igrači koji su ušli u igru su se upisali u strelce.\nU poslednjoj četvrtini gledali smo egzibiciju crveno-belih, pukla je i stotka za novu udedljivu pobedu.\nCRVENA ZVEZDA - MORNAR 104:71 (23:16, 27:16, 25:27, 29:12)\nDvorana: "Aleksandar Nikolić", gledalaca: 3.572, sudije: Damir Javor, Mario Majkić, Saša Babić.\nC. Zvezda - Regland 9, Čović 3, Kešelj 6, Nenadić 8, Lazić 4, Faje 5, Baron 18, Dobrić 8, Ristić 14, Simanić 11, Cirbes 2, Odžo 16.\nMornar - Mićović 2, Braun 19, Kenig 4, Drenovac 4, Pavić 8, Vujošević 4, Pavićević, Voler 19, Sane 7, Vranješ , Rebić, Luković 4.\nMeč ste mogli da pratite uz Blicsport, a evo kako je Zvezda ostvarila osmu uzastopnu pobedu u ABA ligi:\nKRAJ MEČA: Zvezda - Mornar 104:71\nNa startu poslednje četvrtine igra se koš za koš, a posle nekoliko smušenih napada, Simanić pogađa trojku za novo ubedljivo vođstvo domaćih. Ritam je drastično opao, svima je jasno da je ovde pobednik rešen, a Ristić trojkom vraća prednost na "plus 20" - 85:65. Kako se utakmica bliži kraju, prisustvujemo egzibicijama igrača Zvezde. Trojka za trojkom, blokade... za maksimalno vođstvo: 94:69. Crveno-beli otišli na plus 30. Pukla stotka u "Pioniru"! Kešelj trojkom za 102:69.\nTREĆA ČETVRTINA 75:59\nCrveno-beli su i drugo poluvreme nastavili u odličnom ritmu, a na početku treće četvrtine dominira Odžo. Mornar koliko toliko drži u igri trojkama, a Voler je u ovom delu igre nepogrešiv. Posle faula na šutu za tri poena, Braun pogađa sva tri penala. Mornar na "minus 10". Beron odmah vraća razliku na plus 13. Beron je u seriji, još jedna trojka!\nZvezda, uz male probleme, kontroliše rezultat. Barani pokušavaju, ali crveno-beli uvek imaju spreman odgovor. Sjajna akcija Zvezde, Čović dodaje do Dobrića koji lako poentira sam ispod koša.\nDetalj sa meča Crvena zvezda - Mornar\nPrvo poluvreme je završeno sa 50:32 za Zvezdu, koja je bila preciznija i pri šutevima za dva poena (14/25, gosti 9/19) i za tri (5/12 naspram 2/12). Imao je domaćin i najboljeg strelca prvih 20 minuta meča, Bilija Berona (deset poena), pratili su ga Boriša Simanić sa osam (dve trojke) i Odžo sa šest poena i osam skokova, dok su kod gostiju najbolji košgeteri bili Voler i Braun sa po sedam poena, s tim da je Robert Bobi Braun šutirao iz igre 1/9, a njegov pomenuti kolega 2/4.\nDRUGA ČETVRTINA 50:32\nDruga četvrtina je počela uz nešto konkretnije Zvezdine ofanzivne akcije, koje su, međutim, naišle na "tvrd obruč". Četiri uzastopna promašaja, međutim, nisu skupo koštala ekipu trenera Milana Tomića, jer je odbrana bila sve bolja, pa su zaustavljenja suparničkih lidera uz trojku Simanića i prodor Nenadića bili dovoljni za 32:20.\nTo je nateralo Mihaila Pavićevića da u 14. minutu zatraži tajmaut, na kome je od ekipe tražio konkretnost, ali i bolju kretnju u defanzivnom delu igre. Zvezdina prednost je, međutim, najpre narasla na "+15", da bi Vukota Pavić sa šest uzastopnih poena primakao crnogorskog prvaka, a naterao stratega crveno-belih da zatraži minut odmora. I, odmah po povratku igrača na teren, Dobrić je jednu "krađu" krunisao visokim skokom i zakucavanjem, za oduševljenje svih u hali "Aleksandar Nikolić".\nPozdrav Mihaila Pavićevića i Milana Tomića\nNovi Pavićevićev tajmaut više nije mogao da zaustavi Zvezdu. Najpre Beron, pa dvaput Dobrić, onda i Ristić, doneli su svojim pogocima velikih 45:28, a koliko je ta defanzivna moć crveno-belih i lakoća ofanzivne egzekucije zbunila rivala, najbolje svedoči činjenica da je izvrsni šuter Kening u 29. minutu promašio čitavu konstrukciju koša.\nPRVA ČETVRTINA 23:16\nDomaći su loše otvorili meč sa prvakom Crne Gore, koji je poveo sa 0:5 za tridesetak sekundi usled trojke Brauna i poena Keninga posle njegove "krađe". Iako su se Cirbes i, dalekometnim pogotkom, Beron, pobrinuli za rezultatski priključak, posle četiri minuta igre brze akcije gostiju donele su im 9:11 uz novi pogodak Bobija Brauna, ali i "upisivanje" Mićovića i zakucavanje Lukovića. Rastrzano je delovao šampion Srbije, u odbrani nedovoljno čvrst, u napadu s nešto ozbiljnijim tendencijama, pa otuda i višeminutno "jurenje" zaostatka.\nAtraktivno zakucavanje Fajea izjednačio je rezultat, a na drugu trojku Bilija Berona gosti su odgovori Volerovom, potom i novim preciznim šutem raspoloženog Keninga. Ipak, njihovo novo vođstvo nije dugo potrajalo, Lazić se pobrinuo za 16:16 u sedmom minutu čime je počeo preokret. Bio je to prvi koš u seriji 9:0, u kojoj je Faje postigao trojku, a Regland iz prodora postavio "+7" pred prvi obavezni odmor.\nCrveno-beli su ušli u ovaj susret posle prvog poraza u sezoni na domaćem terenu, doduše u Evrokupu, od Monaka rezultatom 91:75, pa je duel sa Baranima prilika za povratak na pobednički kolosek. Trener Zvezde Milan Tomić ne smatra da je poraz od Monaka razlog za uzbunu.\nIzlazak košarkaša Zvezde na parket "Pionira" pred meč sa Mornarom\nKrka - Mega 17\nBudućnost - Partizan 19\nC. zvezda 8 8 0 703:562 16\nMega 7 6 1 587:544 13\nBudućnost 7 5 2 563:515 12\nCedevita 8 4 4 677:658 12\nFMP 8 4 4 643:657 12\nPartizan 7 4 3 591:576 11\nIgokea 8 3 5 678:708 11\nCibona 7 3 4 549:569 10\nOlimpija 8 2 6 646:673 10\nMornar 8 2 6 651:715 10\nZadar 7 2 5 588:624 9\nKrka 7 2 5 505:580 9


Rus | Web-Tribune.com - Part 40\nHome / Tag Archives: Rus (page 40)\nUzeo je gumice i stavio ih na ofinger: Kad vidite šta je napravio, uradićete isto! (VIDEO)\nCrazi Russian Hacker nas je do sada mnogo puta fascinirao sa svojim ludim i genijalnim idejama , a ovog puta vam donosi 10 fantastičnih načina da iskoristite gumice . Ove ideje će vam pomoći u svakodnevnom životu , a tako su jednostavne za napraviti … Pogledajte i podelite video sa …\n24. decembra 2015.\tTEMA DANA 0\nTrenutno su u fokusu globalnih medija sukobi na tlu Sirije, Ukrajine, Iraka, Avganistana i Libije. Da li je u pitanju izbeglička kriza, energetska budućnost sveta ili ponovno mešanje karata moći, pozornost sveta najviše privlače dva sukoba – ukrajinski i sirijski. Razmotrićemo ovde različitost tih sukoba iz ruske perspektive. Bivši američki …\nAko je verovati „neimenovanom višem savetniku“ vrhovne komande oružanih snaga SAD, američki vojni vrh je od 2013. godine radio sopstvenom vrhovnom komandantu, Baraku Obami, iza leđa u Siriji. [i] Prema pisanju poznatog američkog istraživačkog novinara Simora Herša, Pentagon se aktivno protivio Obaminoj politici podrške islamistima u Siriji radi svrgavanja legalne …


Kako su Palestinci prkosili fragmentaciji | Izrael | Al Jazeera\nAnalitičari i aktivisti kažu da su protesti u maju 2021. označili prekretnicu u palestinskoj mobilizaciji i jedinstvu.\nZastave vijore tokom palestinskog protesta protiv organizovanog kriminala u gradu Umm al-Fahmu (AFP)\nTokom prvih osam dana oktobra 2000. godine, izraelske snage su nasmrt ustrijelile 13 nenaoružanih palestinskih muškaraca tokom masovnih protesta unutar Izraela (koje Palestinci nazivaju okupiranim teritorijama od 1948).\nNazvan “habbet oktobar” na arapskom [što znači “oktobarska provala narodnog nezadovoljstva”, odnosno niz protesta Palestinaca koji su pokrenuti u Izraelu], protesti i konfrontacije su uslijedili nakon što je izraelska vojska ubila i ranila Palestince na teritorijama okupiranim 1967. u vrijeme izbijanja Druge intifade, ili ustanka.\nTokom višedecenijske, sistematske izraelske fizičke, političke i socijalne fragmentacije palestinskog naroda, oktobarski protesti i intifada su označili trenutak narodnog jedinstva između Palestinaca u okupiranim teritorijama iz 1948. i 1967.\nPosebno nakon Sporazuma iz Osla 1993. godine, koji je bezuspješno pokušavao kreirati palestinsku državu na teritorijama iz 1967. godine, Palestinci unutar Izraela su ostavljeni van jednačine palestinskog političkog projekta i pretrpjeli su pokušaje izraelske Vlade da ih umiri kroz finansiranje i pretjerani nadzor dok su održavali njihovu političku, socijalnu i ekonomsku marginalizaciju.\nIako je nekoliko uspješnih “provala narodnog nezadovoljstva” izbilo od 2000. – između ostalog i među Palestincima unutar Izraela – protesti i konfrontacije koji su zahvatili cijelu državu od sjevera do juga u maju 2021, nazvani “habbet Ayyar” (“majska provala narodnog nezadovoljstva”), označili su evidentnu prekretnicu u odnosu između Palestinaca i države, i u narodnoj palestinskoj mobilizaciji, kažu analitičari i aktivisti.\nAmeer Makhoul, politički analitičar i autor iz Haife, rekao je Al Jazeeri da dok su protesti 2000. došli da “pošalju poruku da smo dio palestinskog naroda” i okarakterisani su kao “podrška za borbu našeg naroda” u predjelima okupiranim 1967, protesti u maju 2021. godine su “poslali poruku da smo mi jedan pokret – da smo mi sudionici u ovome direktno”, objašnjavajući da to nisu bili “protesti solidarnosti” već da su Palestinci u Izraelu “na prvim linijama”.\nUsred niza događaja koji su se odigrali brzo krajem aprila i tokom maja – uglavnom protesta protiv izraelskih planova da etnički očisti palestinsko naselje Sheikh Jarrah u Jerusalemu, višednevnih nasilnih izraelskih racija i stotina povrijeđenih u kompleksu džamije Al-Aksa tokom ramazana i bombaške kampanje na Pojas Gaze, četvrte u 13 godina – Palestinci unutar Izraela su se mobilizirali, ostavivši državu sa višestrukim otvorenim frontovima.\nDo 10. maja, hiljade ljudi su izašle na ulice najmanje 20 palestinskih gradova u predjelima okupiranim 1948, uključujući i manja, slabije poznata sela, u sklopu protesta i konfrontacija opisanih kao “do tad neviđenih”.\nStanovnici su blokirali puteve, bacali Molotovljeve koktele i kamenje na izraelske snage, palili policijske aute, razbijali izraelske nadzorne kamere i uklanjali izraelske zastave sa stubova rasvjete da bi ih zamijenili palestinskim.\nU većim gradovima kao što su Haifa, Lydd i Ramle – gradovima koji su etnički očišćeni 1948. i u kojima danas živi manjinska palestinska populacija – situacija je eskalirala kada su naoružani Izraelci, od kojih su mnogi tukli sa okupirane Zapadne obale, oformili ulične bande i napadali palestinske domove i izvodili linčovanja, koje je Makhoul opisao kao “egzistencijalnu prijetnju za narod”.\nDvanaestog maja je Izrael proglasio vanredno stanje u Lyddu po prvi put od 1966. i uveo je policijski sat u ovom gradu dok je rat u Gazi počinjao. Također su doveli pojačanja iz pogranične patrole, snaga koje obično djeluju na okupiranoj Zapadnoj obali.\nPrema podacima Mossawe, palestinske grupe za ljudska prava, policija je uhapsila više od 2.150 Palestinaca do 10. juna – više od 90 posto njih su bili Palestinci u Izraelu ili u Jerusalemu. Grupe za ljudska prava su također dokumentovale upotrebu pretjerane sile uključujući metke, gumom obložene metalne metke, suzavac i granate za omamljivanje. Otkriveno je i da policija muči palestinske zatvorenike u pritvoru i da ne reaguje na napade jevrejskih bandi na Palestince, a u nekim slučajevima čak sarađuje s njima.\nPalestinski stanovnik Moussa Hassouna (32), iz Lydda je nasmrt ustrijeljen od strane doseljenika tokom ovih događaja, dok je 17-godišnjeg Mohammada Kiwana kasnije ubila policija u Umm al-Fahmu. Hiljade ljudi su im došle na sahranu.\n“Tokom 2000. godine Izrael se bavio ‘Palestincima u Izraelu’ – kako nas nazivaju – kao da su nepovezani sa događajima na Zapadnoj obali – ili drugim riječima, sa problemima palestinskog naroda”, kazao je Makhoul. “Posebno nakon Osla, Izrael je pokušao razdvojiti i fragmentirati palestinski narod u dijelove, i pozicionirati Palestince sa teritorija okupiranih 1948. kao da su izvan palestinskog pitanja”.\n“Ove godine se desilo to da se Izrael odnosio prema nama kao prema dijelu palestinskog naroda, u pogledu agresije prema nama”, nastavio je on. Tokom 2000. godine su pokušavali više da nas suzbiju. Danas su nas pokušali odvratiti pomoću represije… smatrajući posljednju konfrontaciju ratnim frontom”.\nMohamad Kadan, palestinski pisac nastanjen u Haifi, se slaže s njim. “Izrael je bio šokiran mladima koji su izašli na ulice, što se vidjelo na načinu na koji je policija postupala prema njima”, kazao je on Al Jazeeri.\n“Oni (policija) su bili istrošeni – to je bilo očito. U nekim slučajevima im je ponestalo metalnih lisica, pa su koristili plastične”, kazao je Kadan, dodajući da je “izraelski odnos prema njima da prestraše i izazivaju strah”.\nMajski protesti su se u odnosu na one iz oktobra 2000. razlikovali i po tome što su bili predvođeni narodom, i tokom inicijalnih protesta i tokom organizovanja omladinskih pokreta koje je uslijedilo.\n“Popularna odluka da se djeluje u 2000. je došla od političkih lidera – od Višeg odbora za praćenje – a ne od naroda”, kazao je Makhoul.\n“Sada su odluke bile predvođene narodom u svakom smislu. Od omladinskih pokreta, od narodnih pokreta, od narodnih odbora u svakom gradu”, kazao je on.\nKadan je opisao one koji su inicijalno izašli na ulice kao one koji dolaze sa “dubokih margina”. Oni su napali “iz siromaštva – ljudi koji ne vide budućnost ovdje”, rekao je. “Moć i utjecaj ovih mladih bili su veoma očiti – to je glas koji se čuo i uvijek bi trebao biti glas koji se čuje”\nMohammad Taher Jabareen, 29-godišnji stanovnik Umm al-Fahma i jedan od osnivača pokreta Umm al-Fahm Hirak, rekao je Al Jazeeri da mladi koji su izašli na ulice “nisu imali šta da izgube”.\n“Ovi protesti su im bili potrebni da ih izvedu iz atmosfere naslijeđenih problema, sistematskih politika protiv njih – uključujući organizovani kriminal, rušenje kuća, konfiskaciju zemlje, finansijske restrikcije, saobraćajne kazne – između ostalog, što im je omogućilo da probiju barijeru straha i zauzmu stav kako bi rekli ‘kad je dosta, dosta je'”, kazao je Jabareen.\nNovi fenomen organizovanog kriminala\nGrupe za ljudska prava odavno dokumentuju borbu Palestinaca u Izraelu, kojih ima 1,8 miliona. Osim izraelskih nastojanja da potisne njihov palestinski identitet tokom godina, većina ih živi u gusto naseljenim gradovima i sa ograničenim pristupom zemlji i resursima – od kojih je većina zaplijenjena tokom i nakon 1948, za dobrobit jevrejskih doseljenika.\nOd Druge intifade, novi fenomen organizovanog kriminala – za koji stanovnici kažu da ga Izrael raspiruje – postao je glavni problem s kojim se suočavaju Palestinci unutar Izraela, i odnio je stotine života i doveo je do velikih protesta.\nProblem koji je doveo do tog da ljudi izađu na ulice, međutim, bili su izraelski napadi na Sheikh Jarrah i kompleks džamije Al-Aksa, kažu stanovnici.\n“Organizovani kriminal je jedan od načina na koji Izrael čini da Palestinci iz predjela okupiranih 1948. budu odsutni sa političke scene”, kazao je Jabareen. “To je ovako: ‘Vi se zabavite svojim problemima, a mi ćemo biti slobodni da radimo šta želimo sa džamijom Al-Aksa i da namećemo prostorne i vremenske podjele'”.\nSedmog maja, na najsvetiju noć ramazana, izraelska policija je pokušala blokirati nekoliko velikih autobusa na autoputu koji su prevozili Palestince iz predjela okupiranih 1948. da dođu do džamije Al-Aksa. Kada su putnici izašli iz autobusa i nastavili dalje pješke, Palestinci iz Jerusalema su ih ispratili u svojim autima, u trenutku koji je pozdravljen kao pobjeda i momenat kohezije.\nKadan je opisao stari grad i kompleks džamije Al-Aksa kao “posljednju tvrđavu palestinskog nacionalizma”.\n“Sheikh Jarrah predstavlja prošlost – istrebljenje i Nakbu – dok Al-Aksa i stari grad predstavljaju ono što je još moguće – da postoji nada za palestinsko oslobođenje”, kazao je Kadan.\nMakhoul je kazao da je način na koji su “Al-Aksa i Sheikh Jarrah pokrenuli Gazu, koja je potom pokrenula Jerusalem”, pokazao da su ovo pitanja za koja postoji “puni narodni konsenzus”.\n“Svaki Palestinac je osjetio da ima pojedinačnu i ličnu odgovornost prema Sheikh Jarrahu i Al-Aksi”, što kako Makhoul kaže, također potječe od “slabosti palestinskog političkog vođstva”.\nMobilizacija i omladinski pokreti\nPrema Kadanovom mišljenju, brojni omladinski pokreti su se pojavili nakon prvobitnih konfrontacija sa izraelskom policijom, koji su kasnije omogućili održivo jedinstvo između Palestinaca sa teritorija okupiranih 1948. i onih sa teritorija okupiranih 1967.\nNakon što su izraelske snage upotrijebile pretjeranu silu i “kada se omladina umorila od konfrontacija, došli su drugi oblici borbe”, kazao je Kadan, objašnjavajući da su “ćelije za pokrete rasle u svakom gradu” sačinjene od mladih koji su aktivni na univerzitetima, u političkim strankama i na drugim forumima.\n“Svi su počeli organizovati diskusije u vezi tog šta se desilo u prethodnim danima intenzivnih konfrontacija, i šta možemo napraviti krećući se ka naprijed”, nastavio je Kadan, dodajući da su se pored prethodno uspostavljenih pokreta kao što su Hirak Haifa i Hirak Umm al-Fahm, novi omladinski pokreti počeli formirati, između ostalog i u gradovima kao što su Shefa ‘Amr, Kabul, Baqa al-Gharbiya, Kufr Kanna.\nMajski protesti su iznjedrili i dobrovoljne odbore koji su odgovarali na lokalnu krizu, uključujući advokatski odbor i odbor za psihološku podršku da se pomogne zatvorenicima u Jerusalemu i predjelima okupiranim 1948.\n“Ova generacija nije samo iznosila planove – ona je počela graditi alternative. Vidjeli su da političke stranke i institucije – tradicionalne kao što je Viši odbor za praćenje – više nisu igrale ulogu. Nisu znali šta da rade”, kazao je Kadan.\nSedamnaestog maja su mladi organizovali historijski generalni štrajk širom predjela okupiranih 1948. i 1967. pod sloganom “od rijeke do mora”, koji je Kadan opisao kao “prekretnicu” za mobilizaciju omladine.\n“Vladala je atmosfera u kojoj su se svaki grad i selo pripremali za štrajk – mladi su se počeli sastajati, razgovarati i organizovati aktivnosti na dan štrajka – obilazeći ulice da provjere da je sve na mjestu, dijeleći letke ljudima, organizujući predavanja, intervencije, seminare”, kazao je Kadan.\n‘Moć otpora povećava se svakim danom’\nIzmeđu ostalih inicijativa, uključujući maraton u Jerusalemu, omladinski pokreti su i u teritorijama okupiranim 1948. i u teritorijama okupiranim 1967. istovremeno organizovali “Palestinsku ekonomsku sedmicu” da podrže palestinsku ekonomsku moć i bojkotuju izraelske proizvode.\nMakhoul je kazao da se “moć otpora povećava svakim danom” upravljana ulogom mladih i društvenih mreža u narodnom izljevu od maja 2021.\n“Društvene mreže su nova geografija”, kazao je Makhoul. “Danas palestinski narod može djelovati i tretirati sebe kao da su jedan narod, sve i ako nisu u svojoj domovini, ili ako se ne mogu sresti u svojoj domovini”.\n“Mi se danas razlikujemo po tome što smo shvatili da je svijet naše igralište prije svega, i da Izrael ne diktira pravila igre, kako protestujemo i borimo se za našu stvar i naš narod, i kako radimo na postizanju ciljeva našeg naroda”, nastavio je on.\nMakhoul je kazao da dok Izrael “želi uništiti kulturu otpora u predjelima okupiranim 1948”, on vjeruje da će Izrael “imati veći problem sa novim generacijama koje ne obraćaju pažnju na to što Izrael govori i koje to ne odvraća”.


Novak: Ne plašim se da priznam greške, bilo me je sramota svojih emocija - 12.03.2021, Sputnik Srbija\nNovak Đoković, najbolji teniser sveta, istakao je da nije uvek ponosan na stvari koje radi na terenu, često u naletima besa i frustracije, ali je naveo i da je... 12.03.2021, Sputnik Srbija\nPotiskivanje emocija je đavolja rabota. Ljudi od detinjstva bivaju terani da postiskuju emocije To je zločin protiv same prirode ljudskog bića, a naročito je rasprostranjen na zpadau, kroz podle često i perverzne metode.\n12:32 12.03.2021 (Osveženo: 12:47 12.03.2021)\n12 Mart, 14:52


Održana manifestacija „Dan mladih – spretnost na vodi“ (VIDEO) | RTK\nOdržana manifestacija „Dan mladih – spretnost na vodi“ (VIDEO)\nObjavljeno: ponedeljak, 12. avgust 2013.\nNa otvorenim bazenima Sportskog centra, održana je manifestacija „Dan mladih – spretnost na vodi“, u kojoj su učestvovale tri gostujuće ekipe – iz Jagodine, Trstenika i Kraljeva i pet kruševačkih – spasioci Sportskog centra, volonteri Kancelarije za mlade, Vaterpolo klub „Rasina“, Plivački klub „Napredak“ i Ronilački klub\nIgre na vodi jedna je od aktivnosti kojom je obeležen 12. avgust, Dan mladih. Upravo mladi Kruševca, shodno svojim afinitetima, predlozima i sugestijama kreirali su program proslave, kaže asistent u Kancelariji za mlade Grada Kruševca, Vanja Rakić.\nGosti iz Jagodine, Trstenika i Kraljeva, te domaće snage – spasioci Sportskog centra, volonteri Kancelarije za mlade, Vaterpolo klub Rasina, Plivački klub Napredak i ronilački klub Viking oprobali su se u neobičnim disciplinama: Trka mokre majice, Prenošenje vode, Plutajući dušeci, Daska čaša lopta, Ravnoteža, Ostrvo i Prenesi loptu.\nManifestaciju je otvorio pomoćnik gradonačelnika za sport i omladinu Nikola Petrović.\nPrethodno : Požar kod Bazena! (VIDEO)\nSledeće : Dodeljene zahvalnice povodom Dana mladih (VIDEO)


Kruševac: ''Čarapani'' okupljanjem otpočeli pripreme za novu sezonu\nFudbaleri kruševačkog Napretka okupili su se danas kako bi započeli pripreme za novu superligašku sezonu 2017/18.\nRadno je danas bilo u Kruševcu gde su se fudbaleri Napretka nakon tronedeljna pauze okupili kako bi otpočeli pripreme za novu sezonu. Njih je u prostorijama kluba dočekao predsednik kluba Marko Mišković u društvu sportskog direktora Bojana Filipovića.\nMesto šefa stručnog štaba upražnjeno je nakon nedavnog odlaska Vuka Rašovića, pa je prozivku igrača obavio pomoćni trener Ivan Stefanović. Na prozivci su bili prisutni sledeći igrači: Bojan Miladinović, Nenad Šljivić, Josip Projić, Jovan Markoski, Nikola Petrović, Slobodan Urošević, Filip Kasalica, Aleksa Vukanović, Miloš Simonović,Miloš Cvetković, Džesi Sekidika, Nikola Eskić, Slobodan Janković, Lazar Tatić, Miloš Vulić, Andrija Majdevac, Marko Stanojević, Nikola Radmanovac, Filip Bajić, Luka Marković, Veljko Jovković, Milan Obradović i Dušan Babić (proba).\nU sredu 14.juna ekipi će se priključiti i opravdano odsutni igrači Nemanja Tubić, Enver Alivodić i Daur Kvekveskiiri.\nPrvo pojačanje kruševačkog superligaša za novu sezonu je dosadašnji napadač i najbolji strelac OFK Bačka u minulom šampionatu Filip Bajić (1993). On je sa upravom fudbalskog kluba Napredak dogovorio dvogodišnju saradnju i priključio se timu.\nEkipa će prvi trening nakon okupljanja održati već ovog popodneva, sa početkom u 18:30 časova na Mičetovom stadionu u Kruševcu. Prvi deo pripreme fudbaleri Napretka će obaviti u Kruševcu, a 25.juna odlaze na Taru gde će trenirati dve nedelje.


DARKO LAZIĆ SPECIJALNO ZA HAPPY PORTAL: Pripremio je repertoar za Music Week! Priznao je da ima tremu! (FOTO) • HAPPYTV.RS\nANĐELA LAKIĆEVIĆ RASKRINKALA TAKMIČARKINU RIJALITI IGRICU: Razotkrila je NA SRED EMISIJE, sve je bila čista FARSA! Sada se zna ZAŠTO Nikolićeva ŽELI NAPOLJE!\nALARMANTNO STANJE U VILI "PAROVI": Majka Maje Masaže IMA OŠTRIJI JEZIK OD ĆERKE! Kada čujete ŠTA je rekla Dragani, NEĆE VAM BITI DOBRO! HAOS!\nLJUBICA STANKOV KONAČNO ZALJUBLJENA: Ne odvaja se od dečka, a konačno ga je i POKAZALA! Ljubav cveta! (FOTO)\nMARIJANA PROŠETALA NOVOG FRAJERA, PA DIGLA PRAŠINU: Zaboravila na Milija, njen osmeh sve govori! Markovićeva NIKAD NIJE BILA SREĆNIJA! (FOTO)\nPrvo veče prvog beogradskog izdanja festivala Music Week na Ušću proteklo je u odličnoj atmosferi u kojoj je uživalo 80.000 posetilaca.\nVečeras se očekuje još više posetilaca, a nastupiće Hari Mata Hari, Nina Badrić, Lepa Brena, Aca Lukas i Darko Lazić, koji je pre par sati uradio i tonsku probu .\nSpecijalno za Happy portal, uzbuđen i nestrpljiv, Darko Lazić je iskoristio priliku da se slika i odgovori na par pitanja.\nPriznao je da ima tremu i na samoj probi, a može da zamisli šta će tek večeras biti pred toliko ljudi.\n-Ja ne važim za čoveka koji ima tremu, stvarno se ničega ne plašim, ali sam se sad malo uplašio, neka me trema uhvatila kad sam izašao na probu, mogu da zamislim šta će biti večeras- rekao je uzbuđeno Darko Lazić koji je upravo završio tonsku probu pred večerašnji nastup na Music Week-u.\nOvo je bila teška godina za pevača, ali isto tako i pozitivna. Siguran je da će ovo biti veoma emotivno veče.\n-Sve te emocije posle svega što mi se izdešavalo, sad koncert na Ušću, zaista će ovo biti jedno emotivno veče za mene i za sve prisutne. Maksimalno ću se potruditi da otpevam što bolje jer ovo je jedna prilika koja ne sme da se propusti! Ovo je najveći nastup u mojoj karijeri- iskren je Darko, koji večeras na Ušću na scenu stupa u 3h posle ponoći.\n-Gledao sam kako je bilo sinoć i već sam se uprpio, tresem se još uvek da budem iskren, ali znam da će sve lepo proći i da neću razočarati svojim izborom pesama-kaže Lazić.\n-Nisam hteo preterano da šaram-kaže Lazić i dodaje: -Biće osam mojih pesama, biće Šabanovih jer to najbolje radim, biće naravno i dve - tri Luisove, malo Matić, malo Samardžić, i biće jedno iznenađenje - jedna pesma koju niko neće očekivati večeras! Nešto malo drugačije, ali to je moja omiljena pesma- rekao je Lazić\n-Neka ljubav pobedi!-poručio je Darko na kraju razgovora. Ono što je sigurno jeste da je spektakl od emocija zagarantovan i večeras, druge večeri Music Weeka.\n21.0911 hours ago


Iskrivljene slike o Bliskom istoku | Politika | DW | 19.07.2014\nMediji vrlo često prenose iskrivljene i jednostrane slike o konfliktima između Izraela i Palestinaca, smatra Loej Mudhun. Za osudu je ubistvo svakog civila, ali ti civili su uglavnom - Palestinci.\n„Funkcioneri Hamasa u viziru“, „Rat protiv radikalnih Palestinaca“, „Mržnja protiv Hamasa“, „Izraelski rat protiv Hamasa“ – samo su neki od naslova tekstova na koje ćete naići, prateći izveštaje nemačkih medija o najnovijim prilikama na Bliskom istoku. Takav stav i pristup vojnim sukobima u pojasu Gaze je problematičan – i to iz više razloga.\nKao prvo, sugeriše na neravnotežu u prikazivanju stvarnosti. Govori se o zaraćenim stranama koje jedna drugu bombarduju raketama, dok nevini civili (na obe strane) ginu – što je svakako za žaljenje, ali je navodno nemoguće izbeći. Posebno ulaskom izraelski kopnenih snaga bezbednosti u Gazu, sukobi su dobili sasvim novu, veću dimenziju.\nNajviše pate palestinski civili\nLoej Mudhun, urednik na DW\nU talasu masovnog nasilja najviše trpi bespomoćno civilno stanovništvo u pojasu Gaze. Iako je to u međuvremenu postalo kristalno jasno, u praksi se ne menja ništa. Dve zaraćene strane su u svakoj medijskoj priči nerealno i na silu izjednačene.\nKako bismo izbegli moguće nesporazume, trebalo bi istaći da ovde nije reč o ciničnom prebrojavanju žrtava. Svaka žrtva je previše! A svako nasilje, kao sredstvo za rešavanje konflikata, mora se fundamentalno i u potpunosti odbaciti. U ovakvim okolnostima, takva jednačina u arapskom svetu dovodi do zaključka kako život jednog Palestinca manje vredi.\nHamas nije Al Kaida\nDrugo: u većini evropskih medija se o Hamasu izveštava kao o terorističkoj organizaciji, koji za cilj jedino ima da ubija nedužne građane Izraela i time propagira „kulturu ubijanja“. Još problematičnije je kada se islamistička organizacija, koja je aktivna jedino u palestinskoj oblasti, poistovećuje sa teroristima globalno kalibra – Al Kaidom.\nNaravno da je Hamas izdanak Muslimanskog bratstva. Ali taj pokret je takođe proizvod neuspelog mirovnog procesa i okupacije (suprotno međunarodnom pravu) koji su doprineli radikalizaciji palestinskog stanovništva u poslednjih nekoliko decenija. Tako je islamistički pokret u međuvremenu pored svog oružanog, iznedrio i pragmatično političko krilo. Hamas ima većinu u parlamentu i podržava pregovore sa Izraelom, koji je u indirektnim pregovorima sa ovim pokretom u više navrata postigao održive pomake.\nPokrenuta kopnena ofanziva na pojas Gaze.\nPravo jezgro sukoba\nTreće: percepcija medija u svetlu nove spirale nasilja nije problematična zbog njihove fiksacije „iracionalnom i agresivnom terorističkom organizacijom“, koji su nacionalnu borbu Palestinaca za autonomiju i samoopredeljenje redukovali na sukobe između Izraela i terorista. Takav ugao posmatranja neutralizuje politički aspekt bliskoistočnog konflikta, a to je borba Palestinaca za sopstvenu državu. Time se istovremeno, rešenje u vidu dve nezavisne države (koje favorizuje međunarodna zajednica) - drži u daljini.\nAutor Loej Mudhun\nKljučne reči izrael, palestina, hamas, bliski istok\nTrajni link https://p.dw.com/p/1CfAp


„Srpska učiteljica“ uči i oplemenjuje | Serbiaworld\n„Srpska učiteljica“ uči i oplemenjuje\n"Konkretna odluka o povratku je bila teška i sve neizvesnosti života u novoj-staroj sredini su, ponekad, zastrašujuće. Govoreći iz iskustva roditelja koji su se, posle 20 godina, sa porodicom vratili u Srbiju, što bezbolnija asimilacija dece u novu sredinu bila nam je presudna. Iako se srpski jezik govorio kod kuće, to nije bilo dovoljno jer smo deci želeli da ponudimo mnogo više od poznavanja osnova. Tako se rodila ideja "Srpske učiteljice"", otkriva Tamara.\nČlanovi tima "Srpske učiteljice", i kao roditelji i kao nastavnici, tokom godina su dosta istraživali i shvatili šta bi deca koja žive van Srbije želela da nauče i šta je to što njih zanima o Srbiji, šta im nedostaje dok nisu u svojoj zemlji i u čemu najviše uživaju dok su tamo negde daleko.\n"Ljudi okupljeni u ovom projektu, posle decenija života provedenih u inostranstvu, osetili su da veza sa svojom zemljom polako počnje da bledi. Želeli smo da drugi ljudi, koji su u sličnoj situaciji i žive van Srbije, ne dožive našu sudbinu i da dobiju priliku da se, makar preko Interneta, upoznaju sa Srbijom.\nTeme koje pokrivamo u našim lekcijama su osmišljene tako da korisnici dobiju širok spektar znanja i nauče srpski jezik i srpsko pismo. Takođe, učimo o prirodnim lepotama Srbije, upoznajemo se sa njenom kulturom, tradicijom, običajima, sportom, muzikom i istorijom. Upoznajemo se sa srpskim slavnim ličnostima, naučnicima, muzičarima i slikarima kao i raznim drugim zanimljivostima vezanim za našu zemlju", kaže Tamara Solomun.\nProjekat "Srpska učiteljica" okuplja stručnjake iz oblasti obrazovanja.\n"Kada se rodila ideja o stvaranju ovakve veb-platforme, dugo smo razmišljali koji je to najbolji način na koji bi se deci, koja nisu rođena u Srbiji, približile teme i kako bi se ona zainteresovala da nauče više o svojim korenima. Nakon istraživanja, osmislili smo nastavni plan za polaznike sa raznovrsnim temama. Kada učenici postanu deo naše zajednice, moći će lakše da uspostave bliske veze sa Srbijom i dobiće priliku da se integrišu u svoju zajednicu i bolje komuniciraju sa porodicom, rođacima i prijateljima koje su ostavili za sobom", kaže Tamara Solomun za RTS.\nPrethodni tekstMontenegro Airlines – Od 12. juna letovi na određenim linijama\nSledeći tekstLufthansa Group pokreće letove iz regiona od kraja juna


Zaharova ispričala detalje sa sastanka Lavrova i Blinkena - 20.05.2021, Sputnik Srbija\nSastanak šefa ruske diplomatije Sergeja Lavrova i američkog državnog sekretara Entonija Blinkena u Rejkjaviku je zaista bio konstruktivan, izjavila je... 20.05.2021, Sputnik Srbija\nKako je naglasila, sastanak je trajao duže nego što je bilo planirano.Po njenim rečima, obično mediji, posebno američki, tokom slikanja i rukovanja nešto dobacuju sa mesta.Međutim, "ove fraze (na početku susreta) su bile toliko sadržajne i podsticale strane, delegacije, pregovarače na konstruktivni rad", da novinari nisu uzvikivali nikakve primedbe.Sastanak Lavrova i Blinkena je održan na marginama ministarskog samita Arktičkog saveta. Kako je saopštio ruski ministar, dve strane će svojim predsednicima pripremiti predloge za susret, uključujući i po pitanju strateške bezbednosti. Po njegovim rečima, sastanak je bio konstruktivan, Rusija je spremna da "raščisti sve ruševine" u odnosima sa SAD, nastale za vreme prošle administracije.Pročitajte još:\n10:15 20.05.2021 (Osveženo: 01:14 26.08.2021)\nSastanak šefa ruske diplomatije Sergeja Lavrova i američkog državnog sekretara Entonija Blinkena u Rejkjaviku je zaista bio konstruktivan, izjavila je portparolka Ministarstva inostranih poslova Rusije Marija Zaharova.\nKako je naglasila, sastanak je trajao duže nego što je bilo planirano.\n"Mediji koji su prisustvovali sastanku – američki, ruski i lokalni novinari – bili su malo zatečeni koliko je konstruktivno krenuo", izjavila je Zahrova,\nPo njenim rečima, obično mediji, posebno američki, tokom slikanja i rukovanja nešto dobacuju sa mesta.\nMeđutim, "ove fraze (na početku susreta) su bile toliko sadržajne i podsticale strane, delegacije, pregovarače na konstruktivni rad", da novinari nisu uzvikivali nikakve primedbe.\nSastanak Lavrova i Blinkena je održan na marginama ministarskog samita Arktičkog saveta. Kako je saopštio ruski ministar, dve strane će svojim predsednicima pripremiti predloge za susret, uključujući i po pitanju strateške bezbednosti. Po njegovim rečima, sastanak je bio konstruktivan, Rusija je spremna da "raščisti sve ruševine" u odnosima sa SAD, nastale za vreme prošle administracije.


Srbija je u utakmici 4. kola Evropskog prvenstva u Istanbulu pobedila Veliku Britaniju sa 82:68 i približila se osvajanju prvog mesta grupe D i lakšeg rivala u nokaut fazi šampionata.\n- Svi su dali veliki doprinos trijumfu. Na pravi način, kroz energiju, odbranu, onako kako smo tražili - rekao je Đorđević.\n"Orlovi" su dozvolili Velikoj Britaniji samo 68 poena, što je, takođe, obradovalo Đorđevića.\n- Britanci su svaki meč odigrali muški, mnogo ih poštujem. U proseku su postizali 84 poena, a mi smo ih spustili na 68. To jasno pokazuje da smo kvalitetniji, mada sam znao da ne smemo da se opuštamo nijednog trenutka. Igrači su to ispoštovali - istakao je selektor "orlova".\nSlavlje Predraga Danilović i Aleksandra Đorđevića\nNaša ekipa je odigrala timski protiv Ostrvljana.\n- Raduje me timska igra, što je ostvareno 27 asistencija i veliki broj skokova - naglasio je selektor.\nSrbija posle četiri kola ima skor 3-1, kao i Letonija i Rusija, a ako i na kraju grupne faze ove tri reprezentacije budu izjednačene, naša će sa prvog mesta u osminu finala. U poslednjem kolu naši momci igraju protiv Belgije u četvrtak od 16.15.\n- Nećemo kalkulisati. Nismo to ni radili, niti imamo pravo na to, a ni interes. Imamo obavezu da uvek idemo na pobedu. To je naš zadatak. Ko god dođe u osmini finala, dobrodošao je. Svaki tim poštujemo, ali se nikog ne bojimo - rekao je Saša Đorđević.


Šta kupiti od tehnike? - Page 4 - Informacione tehnologije i gaming - Vox92.net Forum\nInformacione tehnologije i gaming\nŠta kupiti od tehnike?\nBy Oštricom brijača, October 16, 2019 in Informacione tehnologije i gaming\nDown With The Sickness 1,600\n2 hours ago, mr clutch said:\nNamena sluski je za slusanje muzike. Znam da NC moras da se odresis, ali se kao i ti pitam koje budale daju velike pare za sluske. Sad me bacas u nedoumicu jer volim kvalitetan zvuk, al mi se ne daju nese ogromne pare. 😅\nAko je samo za muziku, imam ih 10 godina, legendarne, neunistive, ne bi trebale biti >100 evrica. Mozes platiti i 500, ali razliku u zvuku neces primetiti. Ustvari, verovatno ce zaostajati. Minus: izgled nece nikoga impresionirati, staromodne.\nEdited Monday at 09:07 PM by Down With The Sickness\n11 hours ago, Knipex said:\nIma još jedan problem, gotovo sve adrese su im pod natom pa kome to pravi problem ili da traži drugog provajdera ili da doplati za statičku ip adresu.\nPa mislim da su sada kod svih provajdera sve adrese za fizička lica pod NAT-om. Doduše, ne vidim da je to nešto bitno za većinu, osim ako nećeš da hostuješ server za kanter\nNamena sluski je za slusanje muzike. Znam da NC moras da se odresis, ali se kao i ti pitam koje budale daju velike pare za sluske. Sad me bacas u nedoumicu jer volim kvalitetan zvuk, al mi se ne daju nese ogromne pare.\nza muziku Skullcandy Wireless Crusher\nhaptic bass, verovatno najjaci na trzistu\n+ najbolja baterija, bukvalno zaboravim kad sam ih punio\n1 hour ago, djole said:\nMože da dođe do raznih problema a najčešći je da je zajednička ip adresa na black listi. Drugar je imao problem sa ip kamerama, nisu htele da rade pod natom. Onda privatni torrent trackeri, i tako dalje jbg.\nPosted yesterday at 08:35 AM\n21 minutes ago, Knipex said:\nPa gde IP kamere koristi bez statičke IP adrese, ako već hoće stabilan sistem, neka doplati statički, nije neka prevelika investicija kada je tako nešto u pitanju.\nPosted yesterday at 08:37 AM\n23 minutes ago, Knipex said:\nHm, da IP kamere sam zaboravio, mada i to nije nešto što ljudima često treba i svakako ako to koristiš logično je da doplatiš za statičku adresu. Što se tiče IP adresa sa black listi, to sam pročitao nešto da je mts kupovao takve, što je stvarno sramota.\nAli opet kažem, mislim da nijedan provajder kod nas ne daje IP adrese koje nisu pod NAT-om, bar kada pričamo o fizičkim licima.\n24 minutes ago, Knipex said:\nNa svakom modemu/ruteru mozes da dodas u DMZ adrese uredjaja koje ne zelis da se NAT-uju.\nDje je, ba, zapelo?\nSamo da prijavim da sam vrlo suzio izbor el.sporeta. Nasao sam jedan Zanussi koji mi deluje o.k.i po funkcijama/izgledu/karakteristikama i po ceni.\nProblem je sto je garantni rok samo dve godine..to mi je bas nekako malo..ne znam sta da radim..\n15 hours ago, Down With The Sickness said:\nNeki savet za novi monitor u smislu koja velicina, koja rezolucija, frekvenca osvezavanja, zakrivljen ili ravan ...... ovaj Asus mi je izbacio neke vertikalne linije posred ekrana posle nekih 2,5 godine, znaci menjam firmu. Samsung? LG?\nSto vise citam sta da kupim sve mi je manje jasno ........ opet 27 ili 32 inca. Neki kazu da je 32 prevelik za citanje/gledanje za radnim stolom. Da li je 4K danas jedini ispravan izbor? Vidim da postoje i neki sa manjom rezolucijom od 4K ali duplo vecom od full HD. Brzina i frekvenca mi verovatno nisu bitne jer ne igram igrice.\nZnaci, sta je optimalno za jednog uglavnom citaca interneta, cak ni video osim ponekad youtube ne gledam. Osim nekih funkcija koje ne naprezu oci, a koje vecina izgleda ima, to mi je izgleda jedino bitno, oci moje drage.\nNe razumem se preterano, daće neko bolji savet, ali 32 jbt... pa to je televizor. Meni se i 27 čini kao previše, ako pričamo o čitanju.\nNe razumem se preterano, daće neko bolji savet, ali 32 jbt... pa to je televizor. Meni se i 27 čini kao previše, ako pričamo o citanju.\nMa 27 definitivno nije veliko, shvatices kad predjes 50-tu. Ybg, tako ih prave 27 pa 32, retko nadjes nesto izmedju, osim ovih novih 4K koje prave bas u 28 (i 31) sto mislim da bi bilo idealno .... fali mi taj inch-dva . Zato i pitam je li taj 4K moze i za citanje ili je predvidjen za gledanje tih harry pottera, da ne bacam pare plus ispadnem glup u drustvu?\nPrakticno kada sam kuci vise ne koristim monitor uopste.\nStavio sam neki laptop koji je klinjo koristio dok mu nije razbio ekran zajebavujuci se okolo, iza 50" televizora, i sa bezicnom tastaturom i misom sjedim na kaucu ili cesce na onoj Ikea stolici na kojoj peglam dupe vec 20 godina (Svecka, ladno, al standard), povecao samo malo font na 125%\nTu i citam i gledam filmove, tv, slusam muziku povezano preko home theater, sve sto treba.\n4K je vjerovatno dobar, samo mora izvor da to podrzava.\nEdited 22 hours ago by Amigo\n1 hour ago, Down With The Sickness said:\nSamsung, LG, tu svakako ne bi trebalo da bude greške. Takođe u životu nisam čuo da se neko požali na Benq, Acer i HP. U poslednjih 10-ak godina Dell je odličan izbor, za to vreme kupio sam nekoliko modela, mada su svi bili 22"-25". Za Philips nemam informacija, bar ne za ove skuplje. E sad, ne znam šta sve ti imaš tamo od izbora u tom 28"-31" rasponu. Možda samo da pogledaš rating&reviews za dostupne modele u tvojoj okolini/regiji (beše Ontario ili Quebec)\nEdited 21 hours ago by Marko\n18 hours ago, Down With The Sickness said:\nJa vec vise od 10 god koristim vizio 32" TV, kao monitor za text i ACAD. U nasem pubertetu, vece je bolje. Isao bih sa nekim Samsung tv 4K, q60 cak ne bih isao sa manjim TV od 50". 4K je odllicna rezolucija i za computer i TV. Montiraj ga na zid i preko blue-tooth-a se kaci na TV. Ne treba ti ni HDMI cable.\nEdited 21 hours ago by mrd\ntypo 15 =>10\nmr clutch 591\n21 hours ago, Darth Steva said:\nSve jasno... ako je samo slusanje muzike u kuci ispred kompa onda stoji pitanje vredi li povecati budzet 3-4 puta za kvalitetne NC slusalice.\nUglavnom, ukoliko se odlucis da razmotris i tu opciju poenta je da te slusalice vrede apsolutnog svakog dinara.\nUglavnom bih slusalice koristio za vreme setnje/pesacenja. Dobar deo dana slusam muziku, tako da cu razmotriti nc sluske.\n20 hours ago, Down With The Sickness said:\nSennheiser je odlicna marka za mikorofone i sluske. Izuzetno su izdrzljivi. Mislim ni da ih lava od vulkana ne bi mogla naneti ni minimalnu stetu.\nOn 8/10/2020 at 6:30 PM, Kronostime said:\nMoram priznati da je Supernova podigla kvalitet usluge na normalan nivo u odnosu na predhodni Kopenikus.\nSBB mi funkcionise bez ikakve zadrske preko njihove i Orion mreze, tako da ne mogu da se pozalim.\nSBB tehnicku podrsku sam psovao vise puta - deco, vise ja znam o povezivanju urejaja nego sto vi imate godina i nemojte mi srati o tome!\nDrugi pasus. Ne zivimo svi u krugu dvojke 😜\nTreci pasus, technika podrska je smece. Drugaru nisa mogli dve nedelje da zamene resiver. Na kraju ih na moje insitiranje nazvao, ali se zbog neljubaznosti sekretarice iznervirao i raskinuo ugovor.\n4 hours ago, Down With The Sickness said:\nmrd ti je dao dobar savet. Ako tv uzimas da bi ti sluzio kao monitor obavezno uzmi 4k, zbog kvaliteta slike. Preko interneta mozes da gledas sadrzaj u 4k rezoluciji, dok kablovski operateri retko kada emituju 4k signal, vec full hd.\n19 hours ago, Marko said:\nOntario, nema Philipsa, ostalo sto si naveo je uglavnom to, plus Viewsonic, Sceptre, eventualno jos neko od tih manjih proizvodjaca. Iako sam mislio da obavim to online, izgleda cu ipak morati do prodavnice. Mislim, nije big deal, kupujem ebeni monitor, ali pitam za savet jer ja cu ga gledati narednih 3-4 godine. A i ne bih trosio neke velike pare za gejmerske gluposti i specifikacije koje mi nece u zivotu trebati, nesto jednostavno i dobro za oci.\n@mrd nisam razmisljao o TV, nekako bih hteo da zadrzim taj osecaj "sedenja za kompjuterom" umesto tog "fotelja, cips, pivo - gledanje utakmice".\n@mr clutch Pa u moje vreme mi i nismo znali za nista drugo osim Sennheiser ili Koss. Sve ostalo se racunalo kao konfekcija.\nKoss jos uvek postoji, ali su posustali, ne vidjam ih, dok je Sennheiser izgleda ostao na vrhu posle toliko decenija ...\nAko bih izdvojio jos jednu kompaniju sa kojom imam izvanredna iskustva to je Audio-technica, Japanci. Visok kvalitet svega sto naprave, po nekim cenama koje su daleko povoljnije od konkurencije. Pa pogledaj ...... https://www.eponuda.com/slusalice-cene/audio-technica\nEdited 2 hours ago by Down With The Sickness


Oskarovka Jane Fonda uhapšena ispred Kongresa – Haber.ba\nJane Fonda - Screenshot\nGlumica (81) je sa grupom demonstranata protestovala u okviru svoje kampanje pod nazivom “Fire Drill Friday” (Protivpožarni petak). Policija sa Capitol Hilla rekla je za “CBS” da je uhapšeno 16 osoba pod optužbama za ometanje dnevnog reda.\nJane Fonda, koja se preselila u Wahington da bi se borila protiv klimatskih promjena, obavezala se da će svakog petka, do januara, protestovati na stepenicama Kongresa. Najavljeno je da će joj se u akciji pridružiti i druge slavne ličnosti, naučnici, ekonomisti i ljudi iz zajednica koje su pogođene ovim promjenama, prenose “Vijesti“.\nTeme:hapšenje, Jane Fonda, klimatske promjene, Kongres, SAD


Hadžić: Hrvati su za nas izazov, Crna Gora nije ista bez Vujoševića – BHFanaticos\n30. Januara 2011. bhfpress 843 Views\nOdmah po završetku žrijeba za EP za košarkaše, kontaktirali smo našeg selektora Sabita Hadžića koji se nalazi u Saudijskoj Arabiji\nOdmah po završetku žrijeba za EP za košarkaše, kontaktirali smo našeg selektora Sabita Hadžića koji se nalazi u Saudijskoj Arabiji. Njegov prvi komentar je bio:\n“Sigurno je da je grupa teška. Prije svih bi spomenuo Grčku koja je već godina u samom. I Hrvati su skup dobrih košarkaša, dok smo s Crnogorccima već igrali nekoliko prijateljskih utakkmica, a sa Makedoncima smo igrali u kvalifikacijama”, kaže za SCsport.ba Hadžić, koji je ipak optimista:\n“Ako dovedemo najbolje, a prema posljednjim kontaktima sa igračima imam uvjerenje da hoćemo možemo se nositi sa svim selekcijama. Crna Gora više neće biti ista bez Vujoševića, Makedonce smo ovdje dobili, a tu će biti i jedan kvalifikant. I sa Hrvatima smo prije igrali kada su bili sa Rađom…i pobjeđivali smo ih. Hrvati su za nas poseban izazov. Trebat će nam jedna ili dvije pobjede za prolaz u drugi krug i ja sam siguran da ga konačno možemo izboriti”, zaključio je naš selektor.\nVrijeme je da prođemo u taj famozni drugi krug\nNakon što smo saznali grupu u kojoj će se naći košarkaška reprezentacija BiH, kontaktirali smo i u ovom trenutku prvu zvijezdu naše selekcije, Mirzu Teletovića\nNakon što smo saznali grupu u kojoj će se naći košarkaška reprezentacija BiH, kontaktirali smo i u ovom trenutku prvu zvijezdu naše selekcije, Mirzu Teletovića. Član Caje Laboral je za naš portal rekao da ćemo u Litvaniji biti respektabila selekcija.\n“Realno gledajući optimista sam. S obzirom na današnju situaciju u košarci, Grci i Hrvati nisu više velesile kakve su bile i relano nemamo šta puno strahovati. Crnogorci će biti bez Vujoševića i to sigurno neće biti kao u predhodnim kvalifikacijama. I Peković je u NBA ligi i sigurno nije u ritmu. Uglavnom bit će dosta slabiji”, ističe za SCsport.ba Mirza Teletović.\nZvijezda španske košarke smatra da smo protiv Makedonaca blagi favorite, ali da će puno toga zavisiti s kakvim ćemo sastavom doći u Litvaniju.\n“Ako se svi skupimo i odazovemo bit ćemo itekako respektabilni. Bitno je da skupimo sve raspoložive snage i da učinimo da svi koji su Bosanci i Hercegovci igraju za BiH. Tu mislim na Sinanovića, Adnana Hodžića…kao i na one koji do sada nisu igrali”, govori Teletović, kojem mu je žao što nije mogao pomoći svojim saigračima u predhodnim kvalifikacijama. Dosta se toga pisalo i spekulisalo oko njegovog nedolaska, ali sada se definitivno zna da će Teletović predvodi BiH na smotri najboljih selekcija Evrope.\n“Naravno da dolazim na pripreme. Imamo lijepu priliku da konačno prođemo u drugi krug”, izjavio je Teletović.\n← Raspored utakmica grupe C – EuroBasket 2011 Litvanija\nSelektor Sušić doputovao u Sarajevo: Spisak Meksika me ne zanima →\n29. Maja 2016. Ajdin Komentari isključeni za U17 reprezentacija Bosne i Hercegovine pobjednik X Međunarodnog turnira ‘Travnik’


Vežbe i ishrana za donje trbušnjake - Dijeta i zdravlje\nJedan od najčešćih problema sa kojima se suočavamo kod viška kilograma jeste salo na stomaku, posebno ono u zoni kaiša. Dodatne probleme pravi nam činjenica da dugo sedimo na poslu ili u školi. Donji trušnjaci nalaze se negde ispod tog viška, a da bi postali vidljivi, predstoji nam velika borba. Jačanje trbušnjaka i skidanje sala naš su cilj. Nisu dovoljne samo vežbe, neophodna je i odgovarajuća i prilagođena ishrana, ali najviše upornost i doslednost. Izvajani trbušnjaci nas čine privlačnijima, ali isto tako su nam važni za stabilnost tela i pravo držanje.\nPrvi korak koji bi trebalo da napravimo ka našem cilju jeste odluka da ćemo promeniti uobičajen način ishrane.\nNajverovatnije smo do sada uživali u belom hlebu, brzoj hrani i slatkišima. To je potrebno redukovati. Teretana može da sačeka dok se naviknete na novi režim ishrane. Svoj meni trebalo bi da bazirate na pasulju i drugim mahunarkama. Ovo su odlične namirnice za sagorevanje masti i regulisanje probave, kao i za izgradnju mišića. Koristite što više zelenog povrća, a naročito spanać. Oni smanjuju slobodne radikale, i tako utiču na smanjenje obima.\nMaslinovim uljem i kikiriki puterom zamenite one koje te koristili do sada, jer će vam sniziti holesterol, ojačati imunitet i uticati na mišiće. Jaja su neizostavna, kao odličan proteinski izvor, koji će uticati na vašu definiciju. Beli šećer zaboravite, a ako baš morate – tu je fruktoza. Možete ih koristiti tri do četiri puta nedeljno. Tu su i bademi i bobičasto voće, kao idealna užina koja će vam utoliti glad, a ujedno će se boriti protiv gojaznosti. Naravno, čarobna reč je umerenost, jer svako preterivanje stvara kontra-efekat.\nKada ste ustalili ritam i način ishrane, vreme je da uključite svoj pretraživač i ukucate reči „teretana beograd“. Ulazite u svet u kome želite da iskoristite maksimum, ali i da ga dostignete. Odaberite najbolje mesto za sebe, gde vas očekuju sprave koje će vam olakšati put do cilja. Svakako, važno je da vaš akcenat bude na trbušnjacima, ali i da aktivirate celo telo, te da balans napravite sa leđnim mišićima, koje ćete vežbati svaki put nakon serije trbušnjaka.\nPronađite mesto u teretani gde se možete uhvatiti rukama, tako da vam noge vise. Podižite ih ispružene do nivoa struka i spuštajte ponovo dole. Naravno, moguće je da na samom početku nećete moći u potpunosti da ispoštujete vežbu, ali budite uporni i napredujte svakog treninga sve više. Ukoliko teretana nudi konopac sa tegovima sa druge strane sprave, iskoristite je za sledeću vežbu. Kleknite, uhvatite konopac tako da laktovi budu pod pravim uglom, a glavu primaknite dlanovima. Potom se spuštajte do nivoa do kog možete i ponovo ispravljajte. Za bočne mišiće sedite na klupu, ispružite ruke, a slobodnu šipku stavite iza vrata, Uvrćite trup u jednu, pa u drugu stranu.\nUkoliko ove vežbe želite da dopunite, učinite to na klasičan način plank vežbom, podizanjem nogu u vis i odvajanjem zadnjice, simulacijom vožnje bicikla i slično. Uradite 10 do 20 ponavljanja u pet serija. Naravno, krenite lagano, a potom pojačavajte svoj tempo.\nTags: ishrane, vežbe


NEMAČKI MEDIJI OTKRILI: Iz izveštaja o obaranju malezijskog Boinga uklonjen deo o krivici Ukrajine\nNEMAČKI MEDIJI OTKRILI: Iz izveštaja o obaranju malezijskog Boinga uklonjen deo o krivici Ukrajine\nNovinari nemačkih medijskih kompanija WDR, NDR i lista Süddeutsche Zeitung objavili su da su iz preliminarnog izveštaja o katastrofi malezijskog Boinga bili uklonjeni delovi u kojima se naglašavalo da je Kijev bio dužan da uvede apsolutnu zabranu letova iznade zone ratnih dejstava u Donbasu.\nNemci su do ovog saznanja došli uz pomoć stručnjaka holandske grupe ARGOS koja se bavi nezavisnim istragama.\nUkazali su takođe: da je tri dana pre tragedije malezijskog putničkog aviona – 14. jula – na istoku Ukrajine bio oboren vojno-transportni An-26 i da su kijevske vlasti odmah uvele zabranu letenja na visinama do 9750 metara i o tome obavestile međunarodni sistem za informisanje pilota NOTAM. Samo tri dana kasnije – 17 jula – malezijski Boing 777 bio je oboren na visini oko 10050 metara.\nNemački novinari su objavili da je prvobitnoj verziji preliminarnog izveštaja pisalo da je bilo distribuirano upozorenje NOTAM da je letenje ograničeno zbog obaranja An-26.\nMeđutim, iz konačne, objavljene verzije izveštaja taj deo je bio uklonjen. Holanđani su nemačkim novinarima objasnili da je to učinjeno zato što nisu bili uvereni da je ta informacija verodostojna.\nNemački novinari su odmah izrazili sumnju u to objašnjenje i naglasili da je delimično zatvaranje vazdušnog prostora iznad Donbasa (na visinama do 9750 metara „nesporna činjenica”.\nAnalitičar Stokholmskog instituta za istraživanja problema mira Simon Vezeman ocenio je:\n„Pošto je An-26 mogao da bude oboren samo pomoću teških zenitno-raketnih sistema, mora se postaviti pitanje – zbog čega ukrajinske vlasti nisu blokirale letove ispod 13000 metara ili potpuno zatvorile taj vazdušni prostor?”.


Vesti online / Vesti / Svet / Nemačka: Stranci teže do dečjeg dodatka\nNemačka vlada je pooštrila regulativu za dobijanje dečjeg dodatka - kindergelda za strance prevashodno iz zemalja članica EU. Prema novim uputstvima ubuduće će se strogo kontrolisati da li deca rođena u ovim zemljama imaju pravo na nemački bonus.\nNemačka vlada reagovala na sve veći broj zloupotreba dečjeg dodatka (Foto: Arhiva)\n"Egzistencija deteta rođenog u inostranstvu mora da bude potvrđena službenim dokumentima, primera radi, inostranom krštenicom izdatom od zvaničnih organa", kaže se u novom Uputstvu za dečji dodatak ( DA-KG) Savezne centralne poreske uprave ( BZSt ).\nDo sada je bilo dovoljno priložiti krštenicu, navodi "Bild".\nZa decu stranaca iz EU, koja žive u svojoj domovini, važi prema novom pravna regulativa EU. Po novome će tako Nemačka plaćati kindergeld strancima iz EU koji su njeni poreski obveznici. Tako će sezonski radnici iz Poljske i drugih istočnoevropskih zemalja članica imati pravo na dečji dodatak za vreme njihovog rada u Nemačkoj.\nNovim propisima je vlada u Berlinu reagovala na veliki broj primalaca kindergelda, naročito među siromašnim doseljenicima iz novijih EU članica. Trenutno se isplaćuje ovaj dodatak za oko 660. 000 dece stranaca, od kojih oko 66. 000 živi izvan Nemačke.\nPritom je porodičnim kasama podneto još dodatnih 30.000 zahteva koji tek treba da budu obrađeni. Ukoliko oni budu odobreni, troškovi za kindergeld bi nemački budžet koštali oko milijardu evra!\nEvropski sud je nedavno jasno definisao da građani EU imaju pravo na dečji dodatak u drugim državama članicama unije, u kojima rade i plaćaju poreze.\nEKONOMIJA Radnici sa Balkana u panici: Neće valjda?!


HAPŠENJE U AKCIJI "ZASJEDA": Baranin u kolima krio ilegalni pištolj i municiju | Novosti.RS\nHAPŠENJE U AKCIJI "ZASJEDA": Baranin u kolima krio ilegalni pištolj i municiju\n13. 11. 2020. u 19:20\nUGOSTITELJ R.L. (58) iz Bara, uhapšen zbog ilegalnog posedovanja pištolja i 100 komada municije u policijskoj akciji „Zasjeda“ saslušan u Osnovnom državnom tužilaštvu.\nPosle saslušanja pušen je da se brani sa slobode u redovnom sudskom postupku.\n- Policija je u Baru u saradnji sa službenicima Sektora za borbu protiv organizovanog kriminala i korupcije izvela operativno taktičku akciju „Zasjeda“ i u mestu Čeluga zaustavila putničko motorno vozilo kojim je upravljao R.L. (58) iz Bara. Pregledom vozila pronađen je pištolj kalibra 7,62 mm u ilegalnom posedu, kao i 100 komada municije - navodi se u saopštenju Uprave policije.\nNakon što je pronađeno oružje i municija, policija je uhapsila ovog Baranina. NJemu se na teret stavlja krivično delo nedozvoljeno držanje oružja i eksplozivnih materija.\nInače, R.L. je vlasnik ugostiteljskog objekta u centru Bara.\nBar akcija policije hapšenje Oružje zaplenjena municija\nDVE naoružane osobe uhapšene su danas u blizini prostorija u kojima se broje glasovi u Filadelfiji, saopštila je policija.


PRIJETNJA Kod Sarajeva uhićeni crnogorski mafijaši, pa protjerani iz BiH | Hercegovina.Info\nU policijskoj akciji na planini Jahorina uhićeno je nekoliko članova, kako se vjeruje 'škaljarskog klana', čiji je cilj navodno bilo ubojstvo Radoja Zvicera, do kojeg su planirali doći prateći njegovu suprugu Tamaru, navodi 'Dnevni avaz'.\nDržavljani Crne Gore čiji su inicijali M. K., F. R. i B. S., pripadnici škaljarskog kriminalnog klana, uhićeni su u srijedu oko 16 sati na Jahorini zbog sumnje da se mogu dovesti u vezu sa izvršenjem krivičnih djela 'Neovlaštena proizvodnja i promet droge' i 'Nedozvoljena proizvodnja i promet oružja ili eksplozivnih materija'.\nOni su nakon kriminalističke obrade u Policijskoj postaji Istočna Ilidža tijekom četvrtka prebačeni u Službu za poslove sa strancima BiH, koja je i donijela odluku o njihovom udaljavanju sa teritorije BiH.\nPrema navodima medija, riječ je o članu kriminalne organizacije Milanu Kršiću iz Crne Gore, te njegim tjelohraniteljima Filipu Roganoviću i Bobanu Sjekloću. Za Kršićem je aktivirana međunarodna tjeralica zbog više krivičnih djela, piše 'Avaz'.\n"Služba za poslove sa strancima je 11.2.2021 godine izrekla mjeru otkaza boravka na teritoriji Bosne i Hercegovine za tri osobe, državljane Crne Gore jer se isti mogu dovesti u vezu sa kriminalnim aktivnostima, te mogu ugroziti javnu sigurnost i poredak BiH.\nNakon provedenog postupka, Služba za poslove sa strancima je navedenim osobama izrekla mjeru otkaza boravka na teritoriji Bosne i Hercegovine, te su strani državljani u četvrtak u večernjim satima, preko Međunarodnog graničnog prijelaza Hum udaljeni sa teritorije Bosne i Hercegovine.\nSlužba će nastaviti kontinuirano poduzimati sve neophodne mjere prema stranim državljanima koji na bilo koji način mogu ugroziti javnu sigurnost ili poredak Bosne i Hercegovine", navedeno je iz Ureda za informiranje Službe za poslove sa strancima.\nI dok mediji u regiji prenose da je Kršić član škaljarskog kriminalnog klana, iz crnogorskih sigurnosnih struktura ističu da je taj uhićeni tjelohranitelj visokopozicioniranog člana kavačkog klana.\nNavodno, na Jahorini je istovremeno bilo nekoliko visokopozicioniranih članova kavačkog i njima suprotstavljenog škaljarskog klana. Tamošnja policija nije službeno priopćila kojem klanu pripadaju uhićeni crnogorski državljani, prenosi portal Vijesti.\nSarajevo mafija uhićenje Služba za poslove sa strancima


Izložba Uroša Đurića "Kojim putem do kuće" u Muzeju savremene umjetnosti\n11/10/2018 | 08:39 ⇒ 22:21 | Izvor: RTRS\nU Muzeju savremene umjetnosti Republike Srpske, večeras će biti otvorena izložba beogradskog konceptualnog umjetnika Uroša Đurića, pod nazivom "Kojim putem do kuće".\nUroš Đurić (foto:banjaluka.rs.ba)\n– Ovo je prva samostalna izložba Uroša Đurića u Banjaluci i zamišljena je kao vodič kroz multižanrovsku karijeru ovog svestranog umjetnika koji obuhvata najznačajnije radove iz njegove bogate i uspješne karijere – kažu u Muzeju savrmene umjetnosti Republike Srpske.\nIzložba koncipirana za MSURS predstavlja presjek njegovog umjetničkog opusa protekle tri decenije i obuhvata slike, fotografije i video radove iz nekoliko Đurićevih ciklusa.\nIako je ovdašnjoj publici poznat kao glumac iz kultnih filmova Srđana Dragojevića "Mi nismo anđeli", bubnjar pank benda Urbana gerila, radijski voditelj i kolumnista ili sveznajući lovac u popularnom kvizu, Uroš Đurić je takođe jedan od najintrigantnijih srpskih umetnika, koji pripada onoj grupi stvaralaca, čiji je rad jednaku valorizaciju doživeo na međunarodnoj i na domaćoj umetničkoj sceni. Ono što će svakako biti zanimljivo za banjalučku publiku jeste činjenica da će osim svojih najznačajnijih radova Uroš Đurić premijerno prikazati i najnoviji rad iz ciklusa "Bog voli snove srpskih umjetnika" koji je nastao u saradnji sa igračima FK Borac.\nIzložba "Kojim putem do kuće" će biti otvorena do 22. novembra.\nNovo tumačenje Munkove čuvene slike\n16:24 > Projekat "Muzeji u pokretu" - cilj bolja saradnja muzeja i osnovnih škola\n15:36 > Otkrivena tajna čuvene Munkove slike "Krik"\n13:53 > Pokrenut projekat "Muzeji u pokretu"


STANDARDNE GUŽVE Zadržavanja na mostovima, auto-putu i u bulevarima\nIako je prisutna gužva na beogradskim ulicama ovog popodneva, kolapsa i većih zadržavanja nema, kažu za "Blic" iz Beogradskog taksija.\n- U užem delu grada je gužva, kao i na mostovima ka gradu, sve ostalo je manje-više prohodno - rekli su iz ovog taksi udruženja.\nTrgovi Nikole Pašića i Slavija su prohodni, dok je saobraćaj pojačan u centru grada i na auto-putu u oba smera. Takođe i na potezu oko Skupštine i u Bulevaru kralja Aleksandra prisutan je veći broj vozila.\nVozači koji idu sa Novog Beograda trebalo bi da budu strpljivi na potezu Bulevar Arsenija Čarnojevića ka gradu, kao i u Bulevaru Mihajla Pupina jer tu ima zadržavanja.\nULICE PROHODNE Bez većih gužvi u gradu, problematično samo na mostovima


PC Press » PC #83 | Minolta PagePro 1200w\nPC #83 > Hardver\nMinolta je poznata po proizvodnji kvalitetnih i robustnih fotokopira, ali proizvodi i jednako kvalitetne laserske štampače, kao što je PagePro 1200w. Iako pripada ekonomskoj klasi, štampač zadržava mnoge karakteristike tipične za skuplje uređaje ove vrste.\n- PC #83 u prodaji po ceni od 110 din\nPC #83 | Milan Četić\nProizvođača laserskih štampača ima više nego proizvođača inkjet-ova. Glavni razlog je u tome što su mnogi proizvođači laserskih štampača to postali nakon što su uspeli na tržištu fotokopir mašina. Jedan od takvih je Minolta, poznata po proizvodnji izuzetno kvalitetnih i robustnih fotokopira. Ista firma pravi i jednako kvalitetne laserske štampače, kao što je PagePro 1200w, low-end model u ponudi koji zadržava mnoge karakteristike tipične za skuplje modele. Radi se o proizvodu pouzdane mehanike koju i neki drugi proizvođači koriste kao osnovu za svoje laserske štampače.\nMinolta se opredelila za koncept odvojenog fotoosetljivog valjka i kasete sa tonerom, kako bi se postigla niža cena štampe po strani. Kod laserskih štampača valjak je projektovan tako da može da izdrži i tri puta veći obim štampe od onog koji je definisan kapacitetom tonera. Cena tonera kod PP 1200w, koji ima kapacitet 6.000 strana, vrlo je niska, a cena fotoosetljivog valjka je blizu ceni tonera, pa je jasno da se na PagePro 1200w u svakom slučaju može postići niska cena štampe. Rezolucija je punih 1.200 dpi, pa je kvalitet štampe teksta vrhunski, dok bi kvalitet fotografija mogao da bude i bolji, jer je na nivou drugih low-end štampača, koji po pravilu rade u 600 dpi.\nI brzina štampe je visoka za ekonomsku klasu i iznosi 12 strana u minuti. PP1200w je GDI štampač, što mu obezbeđuje relativno nisku cenu, ali i donosi neke probleme. Jedina suštinska zamerka ovom štampaču je da njegov drajver ponekad, ako je instaliran uz neke druge PCL drajvere, može da pravi probleme u Office aplikacijama. Rešenje je u ponovnoj instalaciji drajvera – bitno je da Minolta drajver bude poslednji instaliran.\nPagePro 1200w ima paralelni i USB interfejs, a specijalnost mu je mogućnost dodavanja još jedne kasete za papir (kapaciteta 500 listova), sa kojom se postiže ukupan kapacitet od 650 listova. Nosač papira na standardnom otvoru za ulaganje može da se zatvori i tako uštedi na ionako maloj površini stola koju PP1200w zauzima.\nPagePro 1200w je odličan personalni laserski štampač, koji osim niske cene štampe obećava i dugotrajan rad, o čemu svedoči maksimalni deklarisani mesečni obim štampe od čak 15.000 strana. U low-end konkurenciji ovo je jedan od najboljih, ali i najskupljih modela na tržištu.\nSLEDEĆI TEKST U PC #83\nLinux i OpenOffice u firmi


Uhapsili dete zbog obaranja sajta "Masterkarda" - NMR Info\nHolandska policija je uhapsila je 16-godišnjeg mladića zbog sumnje da je umešan u napade na veb sajtove „Masterkard“ i „Viza“, koje su, kako se pretpostavlja, izvršili simpatizeri veb sajta „Vikilis“ koji se bavi objavljivanjem poverljivih dokumenata i snimaka.\nPolicija, koja je osumnjičenog uhapsila u sredu veče u njegovoj kući u Hagu, saopštila je da je on priznao umešanost u napade na sajtove kompanija za izdavanje kreditnih kartica. Policija je tom prilikom zaplenila kompjutere i uređaje za skladištenje podataka. Uhapšeni mladić, čije ime policija nije objavila, ali je potvrdila da je reč o holandskom državljaninu, nalazi se u pritvoru i treba da izađe pred sudiju, piše Vol strit džornal.\nHolandska policija veruje da je ovaj mladić član veće grupe simpatizera „Vikiliksa“ koji vrše napade na veb sajtove tako što kompjuterima „preplave“ server i on nije u stanju da prikaže veb stranicu. Policija nastavlja istragu koja obuhvata istraživanje mogućnosti da su u napade umešani i drugi holandski državljani, navodi američki list.\nKompanije „Masterkard“ i „Viza“, koje su nedavno prekinule saradnju sa „Vikiliksom“, nalaze se na spisku organizacija i pojedinaca čiji su se veb sajtovi proteklih dana našli na meti napada. Veruje se da hakeri sajber napadima sprovode odmazdu protiv onih koji su se na bilo koji način, po njihovom mišljenju, ogrešili o „Vikiliks“. Napadi su naročito intenzivirani posle predaje osnivača „Vikiliksa“ Džulijena Asanža londonskoj policiji.\nAsanž (39) se londonskoj policiji predao u utorak, na osnovu poternice za hapšenje, koju je Interpol prošle sedmice raspisao zbog toga što su ga dve Šveđanke optužile za silovanje. Sud nije dozvolio njegovo puštanje na slobodu uz kauciju i on se nalazi u pritvoru, gde čeka saslušanje koje je zakazano za sledeću sedmicu. Asanž nije formalno optužen i tvrdi da nije kriv.\nVeb sajt „Vikiliks“ nalazi se pod pritiskom od kada je 28. novembra počeo da objavljuje poverljivu diplomatsku prepisku između Stejt departmenta i američkih ambasada i konzulata, u saradnji sa listovima Gardijan, Njujork tajms, Pais, Mond i Špigl.\nGrupa koja stoji iza napada sastoji se od labavo povezanih pojedinaca koji sebe nazivaju „anonimusima“. Nije jasno ko je njihov vođa ili predstavnik, zaključuje Vol strit džornal. I američke vlasti pažljivo prate hakerske napade na veb sajtove kompanija i organizacija koje su se uključile u kampanju protiv „Vikiliksa“. „Svesni smo incidenata. Istražujemo ih“, rekao je na konferenciji za novinare državni tužilac Erik Holder.


VIDEO: Komičan govor oficira JNA iz Domovinskog rata: 'Ovo je municija koja je zarobljena...' - Kamenjar\n[dropcap]P[/dropcap]osebno nas je nasmijao dio gdje oficir pokazuje metak i ozbiljno govori: ‘Ovo je municija koja je zarobljena u transporteru kojom su pucali na civilno stanovništvo i na sve što se kretalo.’\nPoprilično komičan govor oficira JNA i pripadnika Teritorijalne obrane zabilježen je kamerom neprijateljske vojske tijekom Domovinskog rata. Glavni akter videa objašnjava kako je sada ‘prilika da se snimi na ovoj kaseti da ostane za enciklopedijske anale istorije ovog građanskog rata, prljavog, između Srba i Hrvata.’\nNakon što je na početku rekao broj jedinice koja je ‘zarobila’ oklopno vozilo, navodno Hrvatske vojske, opravdavajući se zbog iznošenja vojne tajne, izrekao je rečenicu kojom je pokazao da nije baš neki prognozer: ‘S obzirom da će kaseta ostati u našem vlasništvu reći ćemo ga. Nek se zna, uistinu.’\nObjasnio je oficir kako je ovo vozilo izrađeno u ‘nekim privatnim hrvatskim radionicama hrvatske vlade’. Obećao je da će, ako preživi rat, napisati tko su bili pravi borci, a tko su bili ‘pokućarci’.\n‘Puno ima da se kaže o ovome ratu prljavom. Mi nemamo toliko kaseta da možemo snimiti o ovome svemu. Tukli smo se s njima i drago mi je što to možem da kažem otvoreno, pomogli su nam naša braća iz TO Bosanska Dubica i Bosanski Novi koji su isto tako ugroženi u ovoj Unskoj dolini jer njihovi hici, ustaški, ne biraju ni djecu, ni njihovu stoku, ni njihove kuće, a to se može dokazati polupanim prozorima, razbijenim fasadama, krovovima…’, kaže oficir-mudrac.\nU zanosu zatim zaboravlja da je u uniformi JNA i kaže kako sad sebi stvaraju državu: ‘Mi smo Teritorijalna obrana skupštine opštine Kostajnica, SAO Krajine i naš komandant je Branko Mitrović i Milan Babić’, kaže zaneseni oficir.\nPosebno nas je nasmijao dio gdje oficir pokazuje metak i ozbiljno govori: ‘Ovo je municija koja je zarobljena u transporteru kojom su pucali na civilno stanovništvo i na sve što se kretalo.’\nO gubicima je rekao: ‘Prije dva dana izgubili smo jednog pravog borca, borca koji nije puno govorio, ali je puno radio. Bio je povjerljiv, gdje si ga god mogao ostaviti znao si da je on tu.’\n[vsw id=”Y6dpwAbyU2I” source=”youtube” width=”625″ height=”400″ autoplay=”no”]\nRelated Topics:biskup košićinvesticije


Kompanija NIS je uručila donaciju Opštoj bolnici „Studenica“ u Kraljevu. Deo doniranih sredstava prikupili su zaposleni u NIS-u u okviru ovogodišnje humanitarne akcije.\nDonacija vredna oko 100.000 evra biće usmerena na nabavku novog laparoskopskog stuba koji će omogućiti primenu savremenih hirurških metoda u lečenju svih korisnika medicinskih usluga Opšte bolnice „Studenica“. Pored ovoga, kompanija je donirala i novo sanitetsko vozilo sa mobilnim inkubatorom za Kliničko-bolnički centar u Kosovskoj Mitrovici u vrednosti od 45.000 evra.\n„NIS je velika porodica u kojoj delimo istinske, proverene vrednosti. Brinemo jedni o drugima, kao i o zajednici u kojoj živimo i radimo. Kada nekome poželimo dobro zdravlje, trudimo se da pomognemo toj želji i da se ostvari. Uvereni smo da će stručni tim ove važne ustanove nabavkom moderne hiruške opreme dobiti značajnu podršku“.\nOpšta bolnice „Studenica“ u Kraljevu je ustanova koja pruža zdravstvenu zaštitu i medicinske usluge za više od 500.000 grđana sa teritorije Kraljeva, Raške, Novog Pazara, Tutina, Čačka, Vrnjačke Banje, Aleksandrovca, Kruševca, Kosovske Mitrovice.